“Ibu Mertua Saya Terbaik Di Dunia.”- Fasha Sandha

Rezeki itu datang daripada pelbagai cara. Ramai daripada kita meletakkan rezeki hanya pada duit sahaja. Sebenarnya nikmat yang Allah ada pelbagao cara ia termasuk memilik mertua yang baik hati.

Baru-baru ini diadakan sambutan hari jadi ayah mertua pelakon Fasha Sandha, menerusi hantaran di Instagram milik pelakon ini menunjukan hubungan yang mesra dengan keluarga mertuanya.

Apa yang menarik perhatian apabila dihujung video, Fasha  atau nama lengkapnya Nur Fasha Sandha Hassan, kelihatan manja di samping ibu mertuanya.

Bukan itu sahaja, Fasha yang juga isteri kepada pelakon Aidil Aziz  juga sering memuat naik gambar mertuanya di Instagram miliknya jelas membayangkan betapa dia rapat dengan mertuanya.

Tidak mustahilah sebelum ini menerusi hantaran terdahulu, Fasha pernah luahkan rasa hatinya dan memuji bahawa ibu mertuanya, Rokkiah Md. Noor seorang yang baik.

Bertuah memiliki ibu mertua yang baik dan penyayang, jauh di sudut hati Fasha meluahkan rasa syukur dengan rezeki yang dimilikinya.

“Ibu mertua terbaik di dunia adalah ibu mertua saya.

Ibu yang sangat berhati mulia, selalu mengungkapkan kata-kata yang manis, dan selalu mendoakan yang baik-baik untuk anak-anak  dan menantu.

Siapa yang mengenali ibu mertua saya pasti tahu, jiwa kasih sayangnya tu dapat nak digambarkan dengan kata-kata.

Kami selalu bersyukur ada ibu mertua yang terbaik. Semoga dipanjangkan umur, murah rezeki , bahagia, dan diberikan kesihatan yang baik. I love you ibu, we love you.”

Apa yang jelasnya, bukan semua berpeluang mendapat ibu mertua yang memahami dan menyayangi diri menantu bagaikan anak sendiri. Moga kita doa baik-baik semoga mendapat mertua yang baik-baik.

EXTRA : TIP PIKAT HATI MERTUA

1. Skill Angguk-angguk, Geleng-geleng

Yang ni memerlukan kekuatan mental. Setujulah apa pendapat mereka. Tak perlu nak bantah sangat. Bukan lama pun kat kampung tu. Tak perlu nak berbalah atau berhujah sangat tentang perkara-perkara yang kita tak sebulu dengan pendapat mereka. Menang tak untung, kalah tak rugi.

2. Berlakon Sikit

Kotlah kita ni memang bangsa pemalas atau anak manja, tapi bila balik kampung mertua tunjuklah rajin sikit Rajin-rajinlah menolong di dapur. Tolong basuh pinggan ke goreng ikan ke.

3. Tunjuk Skill Memasak

Mak mertua ni bukan apa, bila dia tengok menantu pandai jaga makan minum suami. Legalah dia. Maknanya takdelah anak lelaki dia merana tiap-tiap hari makan mamak je

4. Beri Hadiah/ Buah Tangan

Setiap kali balik kampung tu janganlah berlenggang. Bawalah sikit buah ke kuih ke. Kalau ada rezeki lebih belilah apa-apa hadiah untuk mertua. Tak perlu yang mahal pun. Bila tiba hari-hari istimewa macam Hari Ibu, Hari Raya atau Hari Ulangtahun mertua, berilah hadiah seadanya.

5. Rajin-rajin Berbual

Bila mereka berkumpul sembang-sembang petang tu join-lah. Jangan asyik buat hal sendiri je. Rajin-rajinlah berbual dengan mak mertua, boleh jugak korek rahsia anak lelaki dia. Berbual dengan ipar duai pun digalakkan tapi kena ingat balik tips angguk-angguk geleng-geleng tu tau.

Diharap perkongsian tip ini boleh memberikan anda peluang untuk mendekatkan diri dengan keluarga mertua.


Kepulangan Anak Ke Kampung, Elak Jadi Penyebab Mak Ayah Makan Hati!

Semakin meningkat usia orang tua kita, semakin kita perlu berhari-hati dengan tutur kata dan perbuatan kita kepada mereka.

Ini kerana ia penting untuk memastikan ibu bapa tidak berkecil hati dengan setiap butir bicara ketika bersama mereka.

Umum mengetahui, orang tua menjadi lebih sensitif dan hati mereka mudah tersentuh dengan perlakuan dan tutur kata kita sebagai anak, tidak kurang juga yang makan hati dengan kata-kata kita.

Lantaran itu, tiap kali anda balik ke kampung, ingat beberapa pesanan yang ditulis oleh Ws Adli W Muhammad di akaun facebooknya.

Ujarnya bila balik ke rumah mak dan ayah, ada beberapa perkara yang perlu kita jaga. Terutama mulut kita. Antaranya:

1. Bila mak hidangkan air, kita minum dan terasa air agak manis atau tawar, diamkan sahaja elakkan dari berkata yang bukan-bukan kepada mak. Mak dah tua. Barangkali deria rasa mak pun berubah, atau mak terlupa.

Ayat-ayat seperti “Manisnya air mak buat ni! Tawarnya air mak ni!” cukuplah sekadar dalam hati kita sahaja.

Pergilah ke dapur ambillah air masak, campurkanlah dengan air kita tu tadi. Sehabis baik kita cakaplah bebaik kepada mak kenapa kita buat begitu. Buatlah lawak sikit-sikit. Bagi mak gembira.

Selesai. Mak tak kecil hati, tak terluka perasaannya.

2. Bila mak masak, mak pelawa kita makan, pergilah makan. Bab diet tak ada masalah. Yang penting, kita tak bagitahu mak yang kita dah tak makan itu ini kononnya nak jaga badan.

Hati mak kena jaga. Dah tak makan nasi, pergilah makan lauk dan sayurnya. Mak gembira sangat tengok anak-anak mak makan. Terkenang sungguh mak masa tengok kita makan, terbayang-bayang semasa kita kecil-kecil dahulu.

Biasanya mak makan lambat-lambat. Sebabnya bukan apa pun, sekadar ambil peluang curi-curi tengok kita makan masakannya. Indah sungguh bagi mak.

Oh mak, hati mak bila dah makin berusia, makin mudah tersentuh hati. Semasa ketawa pun boleh sebak. Kan?

3. Bila kita sampai, tengok-tengok ayah tak ada. Ayah tidur. Atau pun sepanjang kita di rumahnya, kita perasan ayah kerap tidur.

Tak perlulah kita pergi ke bilik ayah, kejutkan ayah. Biarkanlah ayah. Biar ayah bangun sendiri.

Bila ayah keluar dari bilik, elakkan dari menyapa seperti “Hai abah, puas dah tidur? Hai ayah, asyik tidur je kerjanya.”

Ayah dah tua. Jalan tak segagah macam dahulu. Tenaga dah semakin berkurang. Beza semasa muda dahulu. Ingatlah.

Ini masa ayah berehat.

4. Ayah suka ajak kita keluar. Kadang bukan ke mana pun, sekadar pusing keliling kampung, pusing bandar sekejap.

Elakkanlah dari berkata “Tak naklah pergi. Lain kalilah.”

Semasa kita kecil-kecil dahulu, inilah orang yang tak pernah jemu bawa kita pergi meronda ke mana sahaja. Baik naik kenderaan atau berjalan kaki, sama ada dikendong, didukung kita atau diletakkan kita di belakang tengkuknya.

Sungguh. Permintaan ayah itu, sebenarnya adalah bagi mengubat rindunya membawa kita bersiar-siar satu ketika dahulu.

Cuma bezanya, kita pula yang membawanya.

Kawan-kawan,

Sama ada kita atau mereka yang pergi dahulu, tetapkan dalam hati untuk memberi layanan sebaiknya kepada mereka.

Manfaatkanlah masa bersama selagi dikurnia izin daripada Allah. Sampai satu masa, inilah rindu yang tak akan boleh dibuang dari fikiran dan hati kita, juga mereka. Kekal selama-lama selagi hayat dikandung badan.

Manis.


Hidup Hanya Sekali, Nikmatilah Hidup Bersama Keluarga. Luahan Bapa Ini Sungguh Deep!

Kebahagiaan buat sesebuah keluarga itu adalah cerminan  buat ibu bapa itu. Kehidupan sebegini adalah kunci kepada sebuah rumahtangga yang harmonis. Biarlah hidup sederhana, asalkan keperluan anak-anak dan serta isteri lengkap.

Begitulah luah seorang bapa di laman facebooknya Mohd fadli Salleh yang menyatakan pendiriannya mengenai cara menguruskan rumahtangga secara berhemah. Moga perkongsian beliau menjadi pencetus untuk kita memberikan yang terbaik buat ahli keluarga.

“Kau asal cuti bukan main melancong sana sini. Makan mahal-mahal, berhabis duit sakan apa yang disimpan. Kereta tak nak kalah. Gaya hidup nak mewah.

Tapi rumah tak beli-beli juga. Ada satu pun kongsi nama. Aku walau pakai Myvi second hand, walau tak melancong ke sana sini, walau tak makan yang mahal-mahal, tapi rumah dah tiga. Rumah tu aset. Kena berjimatlah nak beli rumah.”

Aku setuju, rumah tu aset penting dan berharga. Tu pun kalau pandai pilih lokasi yang betul lah. Banyak juga rumah jadi bebanan pula pada pembeli.

Cuma aku ni lain macam sikit beb. Aku ini jenis yang suka enjoy dengan kehidupan. Tak sama macam kau yang enjoy kumpul rumah dan harta. Minat kita tak sama. Namun tak perlu kot memperkecilkan cara orang lain.

Kira-kira kita berbeza. Kau asal nampak ada lebih sikit, terus nampak jalan untuk beli aset, beli rumah. Aku asal nampak lebih sikit, terus nampak jalan untuk enjoy hidup aku dengan cara aku.

Aku tak boleh ikut cara kau berkereta Myvi second hand nak drive balik Kelate setiap cuti dengan anak empat orang. Kenderaan ni rumah kedua dah bagi perantau. Maka kena guna kereta yang elok sikit.

Walau mahal bayar bulanan, namun keselesaan dan safety anak isteri lebih terjamin. Bukankah itu tugas utama seorang lelaki merangkap suami dan bapa? Memastikan keselesaan dan keselamatan buat ahli keluarga?

Aku tidak boleh hidup menahan diri, terlalu berjimat sehingga apa yang anak dan isteri hajati pun aku tolak.

Sehingga suruh anak isteri berpanasan takut bil melambung sedangkan aircond ada tiga. Gunalah bila panas tak kira siang atau malam. Bil bulanan purata dalam RM350 sebulan tu aku bayarkan.

Ini untuk keselesaan mereka. Belum pernah sekali aku larang mereka guna hanya kerana risaukan bil naik. Bahkan belum pernah apa-apa bil rumah, aku suruh isteri aku bayar.

Aku suami dan ayah kot. Aku usahalah semampu aku untuk keselesaan mereka.

Takkan hanya kerana berjimat, setiap kali makan bersama kawan aku yang paling lambat seluk poket cari duit. Tidak. Itu bukan cara aku.

Hanya kerana mahu berjimat untuk bayar installment rumah, atau untuk kumpul deposit nak beli rumah seterusnya sanggup lihat anak duduk tercongok depan tv waktu cuti. Kau mungkin boleh begitu, tapi tidak aku.

Rumah sebiji cukuplah dulu. Asasnya dah ada. Tak perlu menyewa dah. Walau rumah kecil, namun atas tanah. Walau bukan dua tiga tingkat, itulah menjadikan kami rapat.

Asyik selisih dan pandang muka semua ahli yang tinggal di rumah ini. Bukan tinggal di rumah mega berkurung dalam bilik sendiri di tingkat berlainan aras sehingga tak jumpa berhari-hari.

Beginilah. Cara kita berbeza. Cara urus kewangan kita juga berbeza. Cara kira-kira kita berbeza. Komitmen dan matlamat kita juga berbeza.

Aku hormati cara kalian suka kumpul rumah banyak-banyak kemudian sewakan. Kadang-kadang aku juga cemburu lihat aset sampai berjuta yang kalian kumpulkan.

Aku hormati itu. Cuma aku memilih jalan yang berbeza.

Aku memilih jalan yang pada pendapat kau salah. Memilih keselesaan kenderaan, suka belanja kawan-kawan makan, suka melancong ke sana ke mari, suka membeli apa yang aku rasa patut beli dalam kemampuan kewangan aku.

Jalan kalian, jalan yang perlukan disiplin ketat sehingga perlu korbankan banyak sangat benda yang aku tak sanggup untuk korbankan. Teruslah kalian dengan cara kalian.

Cuma satu aku nak pesan, tak perlu la perlekehkan cara orang lain lagi. Nak sampaikan ilmu dengan cara kalian, silakan. Aku alu-alukan. Cuma biar akhirnya impak positif. Bukan merendah-rendahkan cara orang nikmati hidup mereka.

Aku akan teruskan hidup dengan cara aku. Enjoy dengan cara aku enjoy.
Menikmati hidup dengan cara aku sendiri. Kerana hidup hanya sekali!

Ada geng sama macam aku tak? ?

#MFS
– Lain orang, lain cara –


“Untung Sabut Dapat Note Besar, Untung Batu Dapat Syiling.” Wanita Ni Buat Tabung Mesin Basuh, 6 Bulan Dapat Lebih RM300!

Ini namanya untung sabut timbul, untung batu tenggelam. Kalau dah namanya rezeki, senyum lebar la ibu-ibu bila jumpa duit yang tertinggal dalam poket seluar suami kan. Lagi lagi kalau dalam jumlah yang besar.

‘Tabung Mesin Basuh’
Saya tak pasti pulak sumber dari mana idea ni, maybe dari grup ni jugak kot. Hasil ‘mengumpul’ selama 6 bulan, banyak jugak lah. Boleh cover duit sabun hehehe…
Sebelum ni tak pernah pikir nk kumpul. Tiap kali jumpa dalam mesin basuh, terus masuk poket/purse. Pastu buat belanja & habis macam tu jer.

Bermula Jan 2020, saya start buat tabung ni. Jan-Jun2020, tak banyak dalam RM300 lebih. July-Dec2020, Kali ni baru nampak ‘hasil’ dia hahaha. Untung sabut dapat note besar, untung batu dapat syiling 5 sen je. En hubby tak komplen, saya kata upah saya cuci baju hehehe.

Kredit: tuan punya idea.


Hanya Ni Cara Beri Penghormatan Terakhir Buat Ibu & Ayah. Pelajari Sebelum Terlambat!

Walaupun solat jenazah ini hanyalah fardu kifayah, namun sebagai seorang anak yang berhadapan dengan kematian orang tua kita tentu sekali kita ingin memberikan penghormatan terakhir yang paling terbaik untuk insan yang kita cintai iaitu dengan menyembahyangkan jenazahnya.

Namun, jika kita tidak melengkapkan diri dengan ilmu berkaitan sembahyang jenazah, bagaimana diri kita boleh lakukannya dengan sempurna bila tiba masa dan ketikanya.

Oleh itu persiapkan diri kita hari ini, dan alangkah hebatnya jika kita pula mampu mengajar anak-anak kita yang masih kecil tentang solat jenazah. Harapan kita sebagai orang tua, agar suatu hari nanti anak-anak kita pula akan menyembahyangkan jenazah kita bila tiba masanya nanti.

Di sini melalui perkongsian daripada Zamri diharapkan memudahkan kita semua untuk memahami serba sedikit cara melakukan solat jenazah.

Cara ringkas untuk solat jenazah… Belajar lah wahai lelaki..apakah kau x malu bila x pandai nak solat untuk ahli keluarga lebih2 lagi untuk mak atau ayah meninggal.. Itu sahaja lah penghormatan yg terakhir buat insan yg membesarkan dan menjaga kita…

Cara Ringkas Solat @ Sembahyang Jenazah :

1. Angkat Takbir “Allahuakbar” & Niat dalam hati :
++ Sahaja aku solat jenazah terhadap mayat ini, 4 takbir, fardhu kifayah kerana Allah Ta’ala.
++ Jadi makmum? tambah “sebagai makmum kerana Allah Taala”
++ Baca Alfatihah hingga akhir

2. Angkat Takbir Kedua “Allahuakbar”
++ Baca : Allahumma solli a’la Muhammad wa a’la ali Muhammad
++ Pendek pun takpa, paling elok selawat ibrahimiah macam dalam tahiyyat akhir

3. Angkat Takbir Ketiga “Allahuakabar”
++ Baca doa (pendek pun takpa, panjang lagi bagus) contoh dibawah ni :
++ Allahummargh firlahu warhamhu (untuk mayat lelaki)
++ Allahummargh firlaha warhamha (untuk mayat perempuan)
++ Untuk mayat kanak-kanak yang belum baligh, tidak dibacakan doa ini kerana mereka masih tidak dikira dosa pahala oleh malaikat. ada doa lain di link bawa (al azkar)

4. Angkat Takbir Ke Empat “Allahuakbar”
++ “Assalamualaikum warahmatullah ” Beri Salam kanan n kiri
++ Selesai

Jika jadi makmum, ikutlah di belakang imam, berdiri rapat rapat. dan ikutlah jugalah rukun di atas. Cukup rukun makalah sah lah solat tersebut. Semoga ia jadi penghormatan terbaik buat jenazah..

Kredit : zamri


Nak Buat Haji Dengan Selipar Jenama, Akhirnya Yang Murah  Kena Pakai!

Bertuahnya buat jemaah yang dapat menunaikan amalan rukun Islam ke lima yang merupakan ibadah impian setiap mukmin.

Dugaan ketika mengerjakan amalan ibadat pasti ada biarpun di Tanah Suci.

Namun ia sebenarnya adalah pertunjukan yang Maha Esa untuk menginsafkan kita.

Kejadian yang terjadi kepada salah seorang jemaah iaitu saudara Hafizul Hakim harus dijadikan iktibar apabila telah memasang niat untuk menggunakan selipar yang mahal dan berjenama ketika melakukan ibadah telah menginsafkannya.

Kejadian selipar jenama mahal yang putus sebelum dia melakukan Arafah telah membuatkan dirinya terkesan. Akhirnya selipar murah digunakan untuk melakukan ibadah di sana.

Seterusnya ikuti perkongsian beliau. Moga kita muhasabah diri.

Dari guna selipar Skechers, berakhir dengan selipar jamban

Sebelum bertolak ke Arafah, saya guna selipar brand Skechers yang dah dipakai lebih dari setahun. Tahan lasak dan sangat selesa. Memang rasa berjalan seperti atas tilam Vono tau. Huhu.

Masa jemaah haji bercerita tentang jarak perjalanan jalan kaki yang jauh di Mina, entah macam mana tiba-tiba terdetik dalam hati,

“Oh aku pakai Skechers. Okay kot. Mesti jalan laju.”

Terlupa nak istighfar. Lintasan hati. Allahu!

Entah macam mana ditakdirkan malam sebelum bertolak ke Arafah, tali selipar Skechers tetiba putus.

Ah sudah.

Dek kerana masa terlalu singkat, aku berlari dari Hotel Majad al-Bayt pergi beli selipar jenama Crocs warna putih di Abraj, Clock Tower.

Harga SR120. Masih lagi beli sebab fikir penting untuk keselesaan.

Mahal = selesa. Kononnya.

Sampai je hotel, petugas Tabung Haji tegur selipar tu tak ‘comply’ sebab jari kaki yang kecik sekali tersorok. Mesti jelas kelihatan semua jari kaki. Pantang larang dalam berihram.

Kalau tak, kena dam. Huhu.

Akhirnya tiada pilihan lain, saya pakai selipar jamban warna hijau yang di bekal. Harga RM2.50. Bila fikir balik malam tu, seolah Allah nak tegur. Sebenarnya, yang bagi keselesaan, kebahagiaan semuanya dari Allah bukan seperti aku fikirkan.

Ajaibnya, selipar hijau murah ni tahan berjalan malah sangat selesa sejak dari Arafah, Mudzalifah, melontar di Jamratul hingga habis sai’e haji. Jumlah jarak berjalan di Mina lebih kurang 27 kilometer! Huhu!

Pagi semalam saya dan isteri minum di D’saji Restaurant, As Safwah Tower. Berkongsi meja dengan pasangan suami isteri dari Kajang, Selangor. Rupanya kami ada kisah sama, guna selipar Skechers dan ‘end up’ guna selipar jamban jugak.

Bezanya, seliparnya hilang.

Kawan-kawan,

Yang memberi mudarat, ketenangan, kepuasan, nikmat, yang menghidupkan, mematikan, memuliakan, memberi kehinaan, kesenangan semuanya adalah dari Allah.

Kita ini makhluk ciptaan, tak mampu buat apa-apa tanpa izin dari Allah. Begitulah!

Sumber: FB Hafizul Hakim


Cara DIY Bila Peti Ais Tak Sejuk, Mudah Aje Repair, Tak Perlu Modal Banyak Boleh Cuba!

Tapi jika berlaku masalah ini ketika PKP ni, agak sukar untuk mendapat perkhidmatan ketika ini.

Jadi, apa kata cuba baiki sendiri dulu peti ais yang kurang sejuk tu. Modal untuk membeli barang nak baiki pun murah hanya RM40 berbanding terpaksa keluar kos ratus ringgi untuk upah orang membaikinya.

DIY BAIKI PETI AIS KURANG SEJUK

Tips diy peti sejuk yang kurang sejuk.. Boleh jimat mungkin dalam RM250, sbb diy sendiri modal rm40 sahaja, itu pon kluar modal sebab masalah no 2, masalah no 1 xperlu kluar modal langsung , tak perlu panggil pomen somen .. kalau anda mengalami masalah ini,boleh cuba buat sendiri.

1. Masalah bhagian bawah peti dan bhagian freezer xsejuk( letok ikan pon 2 hari dah buruk

Cara2 untuk diy sendiri masalah 1

1: tutupkan suis peti ais

2: buka cover cooling coil seperti gambar

3: cabut perlahan2 cover dan cabut socket yang bersambungan

4: anda akan nampak ketulan ais dibelakang cover cooling coil telah menutup laluan udara sejuk ke atas dan kebawah, ini yang menyebabkan peti ais anda tidak sejuk..Ada 2 cara untuk mencairkan ketulan ais tersebut.. samada dengan menggunakan hair dryer atau biarkan peti ais mati dlam mase 3-4 hari.

5: setelah ketulan ais dah mencair, tutup kembali semua cover yang dicabut, dan pasang semua socket kembali, ketatkan.

6: jgn lupa cek takungan air buang atas compressor dekat belakang peti ais,takot2 melimpah plok air tuu ye

7: peti ais boleh digunakan seperti biase

Untuk masalah kurang sejuk shaja,kalau xsejuk langsung,sila panggil pomen yang lebih arif, mgkin gas habis atau compressor anda tidak berfungsi.. tapi apa salah mencuba cara ni dulu

2. Masalah bila on peti ais, main breaker akan trigger dan off automatik, ada kebocoran arus

Cara diy masalah 2

1: tutupkan suis peti ais

4: lihat glass heater yang berada dibawah cooling coil mgkin telah pecah dan spring heater telah menyentuh body peti ais, ini yang menyebabkan main breaker selalu trigger dan off

5: keluarkan glass heater yang berada dibawah cooling coil dan tukar baru mengikut saiz yang sama..modal glass heater cuma Rm40 shaja

6 : Pasang kembali glass heater dan semua cover dan socket yang dicabut.

7: Peti ais dah boleh dibuka tanpa masalah.

Selamat mencuba!


Demi Kesihatan Anak, Ibu Ini Pilih Vaksin. Lupakan Beg, Kasut Dan Baju Baru!

Survey Harga Vaksin

Alhamdulillah. Selesai 1dos vaksin Pneumococcal utk Iman Zahrawi. Lama jugala dila survey harga vaksin ni dan yg paling murah dila jumpa dkt Poliklinik UKM Kesihatan Bandar Baru Bangi. Untuk umur Iman, hanya 2 dos diperlukan.

Dila pilih vaksin Pneumococcal untuk perbelanjaan bulan ini drpd membeli beg, baju, kasut, restoran hipster yg memahal tu. Keperluan kesihatan anak kami sentiasa di barisan pertama. Tapi kalau pendapatan awak melambak boleh la beli semuanya. Dila pilih ‘ukur baju di badan sendiri’

Apa itu Vaksin Pneumococcal

Suntikan Vaksin Pneumococcal merupakan sejenis imunisasi yang boleh diberikan kepada kanak-kanak sebagai langkah awal untuk mencegah daripada jangkitan kuman di paru-paru yang dikenali sebagai penyakit Pneumonia. Penyakit Pneumonia ini kerap di alami oleh kanak-kanak di bawah umur 5 tahun. Ianya terjadi akibat bakteria, virus, fungus dan parasit yang menyebabkan jangkitan pada hidung dan berterusan hingga ke paru-paru.

Penyakit pneumonia boleh membuatkan seseorang yang dijangkiti sukar untuk bernafas. Ini berlaku kerana nanah dan lendir memenuhi saluran udara pada paru-paru yang akan menggangu sistem pernafasan . Jika ianya dibiarkan berterusan, oksigen mungkin tidak dapat sampai ke dalam darah dan sel tubuh yang seterusnya membahayakan nyawa anak anda.

Sekiranya anak anda mengalami simptom awal jangkitan pada paru-paru seperti demam panas, batuk dengan atau tanpa kahak, sakit dada, tiada selera makan, rasa tidak sihat dan sering merengek, pernafasan laju atau susah bernafas, muntah atau cirit-birit, segeralah bawa anak anda berjumpa dengan doktor.

Jika jangkitan kuman pada paru-paru ini disebabkan oleh bakteria, kebiasaanya doktor akan memberikan antibiotik kepada anak anda. Tetapi, jika jangkitan kuman di paru-paru ini berlarutan dan teruk, anak anda akan dimasukkan ke hospital untuk diberikan oksigen, antibiotik dan sokongan perubatan yang lain bagi mengelakkan keadaan menjadi lebih serius dan membahayakan nyawa anak anda.

Sekiranya mendapati anak anda juga mengalami batuk yang berpanjangan selama tiga hari, keadaan badan yang lesu, mengalami muntah, nafas berbunyi dan dehidrasi, bawalah segera anak anda berjumpa doktor untuk pemeriksaan lanjut.

Beza Batuk Biasa dan Pneumonia

Untuk membezakan batuk biasa dan batuk Pneumonia, bunyi batuk biasa ‘tidak dalam’ berbanding batuk akibat Pneumonia yang bunyinya agak ‘dalam’ dan ianya kerap terjadi pada waktu malam sehingga ke pagi.

Dan sebaiknya, ibu bapa perlu mempertimbangkan pengambilan suntikan vaksin Pneumococcal di hospital atau klinik swasta bagi meningkatkan lagi imunisasi anak anda. Semoga dengan suntikan imunisasi vaksin Pneumococcal ini anak anda dapat dihindari penyakit Pneumonia dan menjalani aktiviti harian dengan ceria!

Dua Jenis Vaksin Pneumococcal

Vaksin Pnemococcal ni ada dua jenis, Synflorix (melindungi anak drpd 10 jenis bakteria) dan Prevenar (melindungi anak drpd 13 jenis bakteria).

Sila dapatkan nasihat daripada doktor untuk pilihan jenis vaksin. Untuk anak saya, kami suami isteri sudah mendapatkan nasihat daripada doktor dan ikut keadaan anak saya, jenis Synflorix sudah pun memadai.

Namun, kalau puan/tuan ada bajet lebih @ anak puan dinasihatkan untuk ambil vaksin jenis Prevenar, baiklah ikut nasihat doktor. Btw, harga Synflorix adalah lebih murah berbanding Prevenar.

Ini bukan paid review. Sy sekadar berkongsi manfaat vaksin ini dan di mana nak dptkn vaksin ni pada harga yg berpatutan. Terima kasih.


Luar Papan, Dalam Ala Condo. Nampak Biasa Tapi Sungguh Inspirasi!

Betulah orang kata, don’t judge book by its cover. Jangan anggap rumah biasa-biasa aje tak boleh dihias cantik.

Buktinya melalui perkongsian ini menerusi foto yang dikongsi oleh Leila Janne ini.

Rumah papan tetapi dalam dihias ala condo. Cantik dan elegant!

Pemiliknya pastinya seorang yang rajin, pengemas dan seorang yang kreatif. Mana mungkin rumah papan boleh dihias begitu.

Pasti rumah ini begitu istimewa buat pemiliknya.

RONA HIJAU

Pemilik memilih rona hijau sebagai warna tema dinding rumah. Hiasan dalama pula modern kontemporari.

Susun atur dalaman rumah ini tidak terlalu sarat dengan pelbagai hiasan. Namun pemilihan yang betul menjadikan setiap sudut hasilkan persembahan yang menarik. Pasti yang melangkah masuk ke ruang rumah ini bakal teruja!

KOMEN NETIZEN

“Dalam macam condo”.

Bagaimana pun ada warganet yang meragui kediaman itu dihias begitu. Namun seorang telah menjelaskan bahawa kediaman itu benar dan merupakan temannya.

Malah katanya lagi, pemilik mengambil sumber ilham daripada Ikea. Kreatif!

Rata-rata warga net memuji usaha dan kerajinan tuan rumah.

Apa yang pasti, kediaman ini sungguh inspirasi!

Kredit foto: Leila Janne via Tip Hias Rumah

Judge Book By Its The Covernak seribu daya tak nak seribu dalih. Jika dah namanya rajin dan pengemas walaupun rumah biasa-biasanya tapi jadi luar biasa rumah.

Biasanya jika


Tak perlu Paksa Anak Belajar Terlalu Awal Untuk Cepat Pandai, Bimbang Hilang Minat.  Didik Cara Betul Ikut Usia!

Setiap ibu bapa mahukan yang terbaik untuk anak-anak mereka. Tidak hairanlah pelbagai perancangan bermain di kepala ibu bapa, itu belum bab beli buku atau carian di internet berkenaan hal mendidik anak sebaik mungkin.

Bak kata pepatah melentur buluh biarlah dari rebungnya’. Tidak disangkal benar pepatah tersebut, namun ibu bapa juga kena tahap pemikiran anak-anak. Tidak boleh semberono memaksa mereka menerima segala hal itu ini sedangkan belum sampai tahap umur mereka. Bimbang nanti ia membawa kesan tidak baik.

Lihat sejauh mana tahap mereka dan jangan sekat jika mereka suka bermain  terutama bagi yang masih kecil. Minat untuk belajar itu boleh dipupuk perlahan-lahan ikut usia dan kemampuan mereka.

Nak anak cepat pandai

Sebelum ada anak dulu, macam-macam saya plan untuk Amaani. Lahir je anak, terus beli flash card. Pantang nampak mainan yang bagus untuk anak cepat membaca, mengira, hafal doa, belajar mengaji, semua beli.

Konon nak anak cepat pandai semua tu. Supaya nanti darjah 1 senang. Tak stress cikgu nak mengajar. Anak pun tak rasa terbelakang.

Lepas tu kalau boleh nak anak start mengaji awal, khatam Quran awal. Kalau boleh hafal surah pendek-pendek sebelum sekolah. Pandai baca doa harian. Beradab.

Begitulah. Nak anak pandai tu semua, tapi masalahnya mak nya tak berapa nak rajin nak sentiasa monitor anak nak buat semua tu. Beli-beli tapi nak pakai tak reti.

Jadi mula lah meneroka sekolah-sekolah yang boleh memenuhi keperluan tu semua. Banyak betul saya spend masa untuk cari sekolah yang terbaik nak hantar Amaani.

Perkembangan otak anak tak bersedia

Lepas banyak membaca, baru saya tahu antara sebab mental issues yang banyak berlaku sekarang adalah disebabkan perkembangan otak yang paling kritikal masa 6 tahun pertama tidak dipenuhi.

Kita sibuk dengan perkembangan IQ anak. Tapi rupanya perkembangan EQ memainkan peranan yang sangat besar untuk IQ dan seluruh kehidupan anak-anak kita.

Komponen-komponen asas yang berkembang pada 6 tahun yang pertama menghasilkan 90% dari otak kita. Dan ia akan terus berkembang sehingga anak lelaki berumur 25 tahun dan anak perempuan berumur 25 tahun. IQ cuma meliputi 10% sahaja.

Kita risau nanti anak darjah 1 tak pandai membaca, tak boleh cope dalam kelas kalau tak start dari awal. Rupanya start awal dalam keadaan perkembangan otak anak tak bersedia lagi cuma merugikan kita dan anak-anak.

Jadi tak hairan pun anak-anak ada yang boring pergi sekolah sebab dia dah start awal apa yang tak sepatutnya terlalu awal. Dia dah hilang minat, tak eager lagi nak belajar dan meneroka.

Anak start awal terdedah stress dan depression

Mula-mula memang nampak macam menyerlah, tapi bila dah umur 10-11 tahun, sama saja perkembangannya dengan anak-anak yang start lambat membaca/mengira, mengaji.

Dan yang paling merisaukan anak-anak yang start terlalu awal ni lebih terdedah kepada stress dan depression kerana perkembangan EQ nya masa 6 tahun belum sempurna.

Mungkin bukan pada zaman persekolahan. Tapi benda ni akan terserlah juga bila umur meningkat ke 20-an. Dan melarat hingga terbawa ke alam perkahwinan. Sebab tu mental issues sekarang makin meningkat dan sangat menakutkan di Malaysia.

Statistik menunjukkan seawal 5 tahun pun dah boleh kena depression. Banyak kes cuma kita yang kurang ambil tahu.

Berbeza dengan anak-anak yang fokus 6 tahun pertama tu kepada perkembangan EQ nya. Bila dah sempurna ikut usianya, bagi lah apa saja task, dia akan dapat cope, lebih relaks, berani, confident, tinggi empati dia, kreatif dan pandai selesaikan masalah.

Tak perlu paksa anak

Makin banyak saya baca baru saya tahu yang sangat-sangat penting masa 6 tahun pertama ni fokuskan anak kepada BERMAIN.

Tak perlu pun kita terlalu tekankan anak-anak untuk pandai ABC, 123, alif ba ta. Apatah lagi untuk belajar sains dan menghafal Al-Quran. Kita tu saya lah. 😅Tak kata orang lain.

Cukup BERMAIN, semua benda ni akan datang seiring dengan natural. Tak perlu dipaksa, nanti anak-anak sendiri yang akan tunjukkan minat. Dan di situlah peranan kita sebagai ibu bapa untuk bagi galakkan dan sokongan kepada anak-anak.

Habis semua sekolah yang berkonsep playschool saya baca review, pandangan mak ayah. Of course masa tu saya fikir pasal cost jugak. Dan dari situ saya tahu BERMAIN bukan sekadar BERMAIN. Bermain pun ada seninya.

Dan macam mana cara cikgu nak handle dan monitor perkembangan anak tu yang membawa saya kepada Kinderkaizen dan Dr Putri Afzan Maria pada 2017.

Begitulah. ♥

P/S : Terima kasih Miss Ain & Play Leaders yang jaga Amaani 2 tahun ni. Amaani seronok pegi school, seronok jugak balik rumah. Soon, Aqil Salim pulak. Insya Allah.

Kartini Sulaiman
#makanaktiga
#masihbelajarjadimakdanisteri See less


“Hari-Hari Menangis Masa Mengandung.” Nora Danish Throwback Kisah 10 Tahun Lalu Sempena Hari Lahir Anak Sulung. Sebaknya Baca!

Saat bergelar ibu adalah momen yang cukup indah dalam diri seorang wanita. Menatap lenanya si kecil terbang segala kesakitan yang ditanggung.

Kehadiran sang suami menjadi penguat semangat dan kekuatan untuk ibu. Namun ada yang terpaksa menanggung sendirian. Demikian yang didedahkan oleh pelakon Nora Danish.

Perkongsian dibuat pelakon ini sempena ulang tahun kelahiran anak sulungnya Putra Rayqal Ramli hari ini.

7th January 2009 at 11.40pm he was born. Putra Rayqal Ramli , the name Rayqal was given by his daddy. Yusuff was the actual plan but somehow saya akur dengan nama itu. ?

“I remembered my first argument that I had with mummy when Rayqal was still dalam pantang, mummy insisted untuk Rayqal tido Di rumah mummy & I was so upset. Hahah. Those days. Kalau semua nak tawu, Rayqal loves his Tah & Atok first , baru mommy dia n the rest. Heheh. That shows how much love Tah & atok curahkan. & I am so blessed. Syukur sangat. Sebab tu pertalian antara kami tidak pernah putus walau macam mana pun. Cuz we are more like a family then ex in laws.

“To tell u the truth, i was not strong at all when I was pregnant Rayqal. I cried everyday but at the same time I need to be strong for my baby , my fans , my family who always there to support me day & night. I was lost. I had nightmares, i cudnt sleep well. I prayed everyday , baca yasin everyday , & mama had to give me air yasin to drink from Ustaz Harun Din just to make sure that I’m ok n will be ok. Something that I don’t want anyone in this world to experience.

“And Alhamdullilah , all that disappeared when I saw him ?, my putra for the first time , I held him tight, n he opened his little sepet eyes n looked at me while I fed him. Then I realised , He is the reason. He is why! He is my kekuatan! He is my Anugerah! He is the love of my life. & I know straight away that I will be OK! ?? Rayqal’s father & me (Jejai) , will always be a good friend, cuz we both know what is the best for the both of us.

“Semasa mahkamah nak bercerai pun kita boleh gelak gelak cuz ketawa kan orang lain dalam kandang mahkamah. Our relationship is one in a mil. Hahahha. Bro fer life !

“I sedar & belajar banyak dalam Hal ini, Allah akan duga kita , mungkin sampai tidak tertanggung , tetapi ujian itulah yang akan buat kita jadi lebih baik di masa akan datang.

Perkongsian tersebut nyata cukup menyentuh hati pengikutnya. Ada yang memberikan kata-kata semangat, tak kurang yang mengagumi semangat dan ketabahan pelakon ini.


Jalan Waktu Pagi Dengan Pasangan Boleh Tingkatkan  Kasih Sayang. Rugi Tak Buat!

Bersenam untuk menjaga kesihatan itu semua kita sedia maklum, pun begitu membaca perkongsian daripada Dr. Rizal Abu Bakar menarik juga untuk dipraktikkan.

Bersenam walau hanya berjalan kaki bersama pasangan bukan sahaja menyihatkan tapi boleh juga membantu meningkatkan kasih sayang.

Ini perkongsiannya semoga bermanfaat.

Selalu orang tanya exercise ni pagi ke bagus atau petang. Saya cenderung pilih pagi.

Saya akan keluar dengan isteri. Anak anak pun ikut sekali. Tapi biasanya dia orang jalan jauh jauh sikit.

Kenapa bagus pagi?

Banyak neurohormon yang keluar. Ini yang hebatnya walking pagi pagi. Salah satu yang keluar ialah neurohormon oxytocin. Neurohormon kasih sayang, trust dan romantic attachment.

Jadi pagi lagi dah jadi bonding time. Bukan masa kalut kalut dan masam muka. Bukan berkejar kejar.

Lebih menarik lagi pasal oxytocin ialah kajian dari jurnal Psychoneuroendocrinology tahun 2012. Ikut kajian ini, mereka yang dalam fasa awal bercinta ada high level of oxytocin.

Dunia indah sahaja waktu tu. Semua wangi. Tulang rusuk sentiasa bergetar. Sama macam yang jalan kaki bersama.

Jadi kalau dah kembalikan bara kasih dulu, rajin rajinlah keluarkan oxytocin awal pagi. Bila berjalan keluar oxytocin. Bila berjalan secara berduet lagi banyak oxytocin keluar.

Paling power kata research di Psychoneuroendocrinology ni, rasa kasih sayang ni lasting for 6 months. So bayangkan how powerful walking pagi bersama pasangan would do to you and your love one.

Jom jalan!

Sumber : DrRizal Abu Bakar


Dua Anakanda Agong Raih Ijazah, Wargamaya Ucap Tahniah.

Tahniah diucapkan kepada dua anakanda Agong yang telah raih ijazah, cemerlang di antara universiti terbaik UK.

Menerusi muat naik Istana Negara dalam satu kenyataan di laman Facebook dinyatakan bahawa Tengku Panglima Muda Tengku Ahmad Ismail Mu’adzam Shah dianugerahkan ijazah Sarjana Muda Sains dalam Kriminologi and Sosiologi.

Manakala kembar Tengku Ahmad iaitu Tengku Puteri Raja, Tengku Puteri Afzan Aminah Hafidzatullah dianugerahkan ijazah Sarjana Muda Sains dalam Pengurusan dan Perakaunan.

Lebih istimewa, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan berangkat menghadiri majlis graduasi dua anakanda di University of London di Egham, Surrey, United Kingdom (UK) semalam.

Pada majlis graduasi ini,Seri Paduka turut diringi Raja Permaisuri Agong Tunku Hajah Azizah Aminah Maimunah Iskandariah berkenan meluangkan masa menyantuni dan beramah mesra dengan barisan pemimpin tertinggi universiti tersebut.

Lebih membanggakan apabila institusi tersebut tersenarai dalam 25 universiti terbaik di UK berdasarkan laman web The Guardian University League Table 2022.

Turut berangkat, anakanda-anakanda baginda iaitu Tengku Arif Bendahara Tengku Muhammad Iskandar Ri’ayatuddin Shah, Tengku Puteri Raja Tengku Puteri Ilisha dan Tengku Puteri Raja Tengku Puteri Jihan Azizah ‘Athiyatullah.

Wargamaya Ucap Tahniah

Dalam pada itu, para warganet mengucapkan tahniah atas kejayaan Tengku Ahmad Ismail dan Tengku Puteri Afzan serta mendoakan kedua-dua anakanda baginda agar terus meraih kecemerlangan dunia akhirat di masa akan datang.

Keluarga Talk: Mengukir Bahagia Tidak Semestinya Harus Korban Diri


Jika Tiba-Tiba Anak Demam Panas, Buat Cara Ni Dulu Nak Turunkan Suhu. Guna Bunga Raya Putih Jer

Apabila melihat anak yang selalunya aktif, cergas dan sihat, kini lesu dan tidak bermaya akibat demam, pasti ibu bapa tak senang duduk kan. Masalah demam ni jangan dibuat main, boleh mengundang bahaya tak kira anak mahupun orang dewasa.Kerana itu cvepat-cepat dapatkan rawatan dengan doktor.

Namun ada kalanya anak-anak atau kita sendiri sebagai orang dewasa diserang demam secara tiba-tiba. Selain membawa anak ke klinik bagi mendapatkan rawatan perubatan, boleh juga menggunakan cara tradisional atau semula jadi sebagai alternatif.

Kaedah ini sesuai dicuba jika di halaman rumah anda ada ditanam pokok bunga raya berwarna putih. Atau mungkin di rumah jiran yang berdekatan, jadi bolehlah minta sedikit buat penawar kepada demam anak atau anda sendri. Tetapi jika demam tersebut berlarutan, sebaiknya jumpa dengan doktor itu yang terbaik.

Bunga raya putih.

Jika anak anda demam, suhu badan tinggi, atau orang dewasa pun boleh, ambil 5 helai daun bunga raya putih dan sekuntum bunganya.

Ramaskan di dalam semangkuk air. Sapukan ke kepala sampai basah rambut. Bila dah kering buat semula sampai basah rambut.

Insya Allah suhu di kepala akan segera turun dan suhu badan juga akan mulai turun.

Selain kaedah merendam, anda boleh cuba cara ini juga. Lendiran yang ada pada bunga kebangsaan ini juga dikatakan mampu mengurangkan demam si kecil. Tumbuk dan gumpalkan daun bunga raya sebelum dilumurkan di bahagian kepala.

Sumber: Petua IbuBunga


“Comel Sangat Ni” Gelagat Anak Kecil Tolong Angkat Gelas Di Kedai Makan Buat Ramai Geram

Gelagat anak kecil sentiasa buat kita rasa terhibur. Keinginan kanak-kanak untuk meniru perbuatan orang dewasa adalah sebahagian daripada proses tumbesaran mereka.

Kalau perbuatan yang dicontohi itu positif maka si kecil pun mendapat aura positif dalam membentuk karektor dan perlakuannya dan sebaliknya pula kalau dia melihat dan meniru perkara yang negatif.

Maka sebab itulah menjadi tanggungjawab ibu bapa dan orang dewasa untuk sentiasa mempamerkan tingkah laku dan perbuatan yang baik dan positif di hadapan kanak-kanak.

Melihat aksi kanak-kanak cuba meniru perbuatan orang dewasa kadangkala boleh bikin kita terhibur.

Siapa sahaja pasti geram dan lucu bila melihat telatah comel dan bersahaja tetapi bersungguh-sungguh anak kecil meniru perbuatan atau tugas orang dewasa.

Gaya bersahajanya dengan memakai selipar orang dewasa sambil berjalan penuh keyakinan mengangkat gelas membuatkan ramai warganet geram melihat telatahnya.

Tonton video ini

Ramai yang menonton video tersebut meninggalkan komen-komen positif memuji kerajinan si kecil dan paling mereka geram melihat selipar besar yang disarung kanak-kanak comel tersebut.

Bagaimanapun ada juga yang risau si kecil boleh terjatuh dengan selipar besar yang dipakai. Risau memikirkan keselamatan kanak-kanak tersebut ketika mengangkat gelas di kedai makan yang pastinya ramai pelanggan.

Semua ibu bapa sedia makluma yang anak-anak adalah peniru yang hebat.
Menurut Lisa Nalven, M.D. Pakar Perkembangan Dan Tingkah Laku Kanak-Kanak di Valley Center for Child Development, Ridgewood, New Jersey, perbuatna meniru adalah perkara yang sangat penting dalam tahap perkembangan kemampuan bahasa dan sosial si kecil.

Perbuatan meniru si kecil biasanya bermula apabila dia berusia setahun. Pada usia ini, anak mula masuk ke tahun-tahun penting dalam tahap perkembangannya.

Mereka akan menyerap segala nilai-nilai atau kebiasaan yang berlaku di rumah dan persekitarannya. Maka, ibu bapa mesti menunjukkan nilai-nilai baik kepada anak.

Daniel B.Kessler, M.D. Pengarah Pakar Perkembangan dan Tingkah Laku Kanak-Kanak di Children’s Health Center of St. Joseph’s Hospital, Phoenix berkata, kanak-kanak biasanya akan memerhati dan menyerap maklumat yang mereka lihat atau dengar sebelum menirunya.

Di usia setahun, anak biasanya meniru apa yang mereka lihat dan dengar.

Jelaslah betapa pentingnya peranan ibu ayah menjadi contoh yang baik kepada anak kerana melalui pengaruh ibu ayahlah maka perkembangan karektor dan keperibadian anak dapat berlaku dengan baik.

Perbuatan anak kecil ingin membantu tugas orang dewasa memang patut dipuji dan diberi galakan. Namun jangan abaikan keselamatan diri mereka yang masih belum matang dalam banyak perkara.


Tanam Serai Dalam Pasu Bunga. Jimat Duit Belanja Dapur!

Kalau hendak dibanding  harga serai dulu dan sekarang memang jauh bezanya.  Tidaklah semahal hari ini.

Memandangkan serai biasa digunakan dalam masakan di Malaysia terutama bagi orang Melayu. Oleh itu, permintaan serai sentiasa ada.

Selain digunakan sebagai bahan penyedap rasa dalam masakan, serai juga sebenarnya kaya dengan pelbagai manfaat.

Pun begitu,  perasan atau tidak biasanya penggunaan serai di dalam masakan  kita hanya guna bukan banyak mana pun.

Tetapi dipasaran,  serai dijual seikat dengan kuantiti yang melebihan apa yang ingin kita gunakan untuk dimasak.  Bila ada lebihan,  mesti akhirnya serai yang dibeli layu dan akhirnya dibuang begitu sahaja.

Jadi hendak selesaikan hal ini,   baik ditanam sahaja pokok serai di rumah. Kita boleh cabut satu persatu mengikut kuantiti yang ingin digunakan.  Cukup jimat dan mudah!

Jom kita belajar macam mana nak menanam serai dalam pasu bunga. Boleh jimat duit belanja dapur!

Langkah 1
Dapatkan anak benih– boleh beli je dari kedai runcit. Kalau boleh cari yang berakar.

Langkah 2
Rendam anak benih dalam bekas. Kerana anak benih yang dibeli dari kedai biasanya dah tiada akar, so kita rendam untuk menggalakkan pertumbuhan akar. Rendam pada bekas lutsinar dan air sikit saja. Insyaallah akar akan tumbuh 4-5 hari kemudian.

Langkah 3
Penyediaan tanah. Tanah yang baik adalah campuran tanah lektrik / tanam merah dengan tanah bakaran sampah. Tapi saya pakai tanah yang dibeli dinursery je.

Langkah 4
Menanam. Ini adalah satu proses yang amat penting.Pastikan kita menanam serai dengan kedalamannya cukup sekadar tenggelam akar sahaja dan bukannya sampai habis perut serai.Serai akan mati jika kita menanam dengan terlalu dalam menyebabkan anak serai susah nak tumbuh keluar dari benih serai.

*Jangan menanam benih serai terlalu dalam

Langkah 5
Menyiram. Kita perlu menjirus sekurang-kurangnnya 2 kali sehari iaitu semasa awal pagi dan petang untuk memastikan serai kita tumbuh dengan sihat dan cepat.Selepas 7 hari barulah kita boleh mengurangkan siraman air kepada 1 kali sehari.

Langkah 6
Pembajaan. Saya guna baja tahi ayam. dua minggu sekali.

Langkah 7
Menuai. Jangan mengerat daun serai semasa proses pembesaran.

sumber :viral oh viral


Ustazah Norhafizah Pesan, Jika Pasangan & Anak Buat Silap Atau Lukakan Hati Kita, Segeralah Buat Solat Taubat. Deep Perkongsian Wanita Ni!!

Sabar itu indah, kesabaran itu membuatkan rumah tangga aman bahagia. Namun adakalanya terselit perselisihan faham. Itu lumrah dalam rumah tangga, sedangkan lidah lagi tergigit apatah lagi suami isteri.

Pasti akan timbul ketidakpuasan hati tentang sesuatu perkara. Namun bagaimana kita menangani dengan cara terbaik ibarat menarik ramabut di dalam tepung. Justeru, buat keputusan dengan matang dan hati yang tenang, bukannya terburu-buru ikut nafsu amarah. Kelak boleh mengundang bencana dalam rumah tangga.

Rumah tangga ni sebenarnya adalah sangat ‘complicated’. Kita sendiri sahajalah, bila waktu marah, sakit hati dengan pasangan, nak lihat muka si dia pun kita tak sudi. Marah punya pasal.

‘Hei kenapalah aku kahwin dengan dia niiii…’ getus hati yang panas, tapi mampu terdetik sekejap sahajalah sebab takutkan dosa kufur nikmat.

Namun, mungkin setelah pasangan memujuk, diberi ruang untuk menerangkan apa yang sebenarnya yang membuat dia buat sesuatu itu, akhirnya rajuk kita pun hilang, senyum kita pun melebar. Syukur sangat… Allah jodohkan kita dengan pasangan.

Tengok? Sekejap sahaja persepsi 180 darjah berubah.

Sebab itu ramai orang ‘alim menegah kita untuk meluahkan perasaan, bercerita kisah rumahtangga, buka aib pasangan/bekas pasangan SEMASA SEDANG EMOSI di media sosial atau bercerita kepada orang luar yang tidak faqqih, kerana bimbang reputasi rumahtangga kita, pasangan kita, hatta diri sendiri jadi bualan dan fitnah kepada orang.

Sedangkan mungkin beberapa minit atau jam atau hari setelah kita bercerita itu, rumahtangga kita sudah pun kembali baik. Tetapi persepsi orang luar terhadap pasangan kita telah pun buruk.

Contohnya kalau suami ada masalah dengan isteri, dia balik cerita keburukan isteri pada mak dia, walhal selepas dia pulang semula ke rumah, dia berbaik dengan isteri, tetapi di mata dan hati mertua, sudah meluat dengan menantu perempuannya tadi.

Oleh itu, bila dilanda krisis dalam rumahtangga, SABAR DAN BERTENANG SERTA CARI ALLAH DAHULU.

Seperti kata ustazah Norhafizah Musa dalam satu ceramahnya dahulu.

Bila mana pasangan kita buat silap, anak kita buat silap, atau mereka lukakan hati kita. Hal pertama yang kita kena buat ialah, SOLAT TAUBAT. Sebab ada kemungkinan ada ‘bahagian’ silap dan salah kita pada kesilapan mereka itu.

Allahu… Cantik sangat pesanan ini.

Orang luar tidak faham 100% apa yang berlaku dalam sesebuah institusi rumahtangga. Oleh itu, sebagai orang luar pun, sekiranya ada yang mengadu hal rumahtangga atau terbaca kisah rumahtangga orang lain, jagalah tangan dan mulut dari komen sesuka hati berkaitan rumahtangga dan pasangan orang lain.

Jangan bongkak seolah kita takkan diuji. Boleh jadi kita cuma belum diuji dan juga bakal diuji selepas ini. Cukup penyataan ini sebagai peringatan.

Pasangan, anak-anak bukanlah hak mutlak kita. Mereka adalah milik Allah selamanya.

Jangan lupa untuk ingatkan diri, segala pengorbanan serta usaha untuk kita bahagiakan pasangan adalah semata-mata untuk mendapatkan redha Ilahi. InsyaAllah.

Ingatan untuk diri saya yang selalu lalai dan leka.


“Pakai Tudung Bawal Simple Pun Cantik. Nampak Remajalah.” Penampilan Che Puan Khaleeda Berhijab, Warganet Titip Doa

Penampilan terbaru YAM Che Puan Besar Kahleeda Bustamam yang memakai tudung bawal mencuri perhatian ramai. Perkongsian tersebut dimuat naik menerusi laman instagramnya. Biarpun tidak berkongsi mengenai hal berhijab tersebut, namun rata-rata warga maya memuji beliau nampak manis dan muda belia.

Isteri kesayangan Tunku Mahkota Johor (TMJ) ini memuat naik perkongsian tersebut bersama anak lelaki dan anak perempuannya yang berpakaian baju melayu dan baju kurung lengkap songkok serta tudung.

Menerusi kapsyennya, Che Puan Khaleeda memberitahu yang beliau menggemari lagu latar video berkenaan dan meminta warga maya yang tahu lagu-lagu Arab yang sedap didengar untuk berkongsi tajuk dengannya.

Currently very much into arabic songs and if you have any of your favourites do share them with me. Thank you @tengkubib for introducing this enchanting song to me, it has been on repeat a million times😍❤🌹salam maghrib everyone❤✨

Menjengah ke ruangan komen, ramai memuji penampilannya walaupun simple tapi manis seolah-olah gadis remaja.

Tak kurang yang turut menitipkan doa semoga Che Puan Khaleeda memilih untuk istiqamah untuk berhijab.


Nak Suaminya Berhenti Merokok, Satu Perjanjian Dikuatkuasakan. Berjaya Atau Tidak, Apa Kesudahannya?

Tertarik membaca posting puan Haryanee Arahim Ayang ini, tentang usahanya untuk pastikan suaminya berhenti merokok.

Jika orang lain sekadar beri nasihat kepada suami untuk tidak merokok namun wanita ini membuat satu perjanjian di mana jika suami merokok sekotak, maka suami perlu beri RM dengan nilaian rokok tersebut kepadanya.

Ini perkongsiannya.

“Hari ni aq buat satu perjanjian dg cek somi Aziyan Surip..Di mna aq bertanya..adakah dia membeli rokok setiap hari..Dia kta ye..sehari sekotak..”

“Ok..Perjanjiannya..Setiap kali dia beli rokok..Cnth harga rokok sekotak rm5..Jd rm5 jgk dia kena beri kn kpd si istri ye..

“Klu kata beli 2 kotak rm10..Pun jgk kena bg si istri rm10..Jgn ngelat ye…
Klu kata x ckp nk bg si istri..tp hnya ckp utk beli rokok..uppppsss x bleh skip..
X ade bhgian istri mkna nya x de jgk rokok dibeli..

Eerrrmmmm..Kita tgk hasil nya nnti dlm masa sebln..Hasil bhgian istri jgn di usik..
Pandai2 lh si istri nk wat pe dgn duit 2 ye..

Ok skrg cek somi setuju..

Jnji ye jgn tipu..Hari2 akn ku cek rokok nya..
Bkn pe mngelak dari dia mngelat…

Hahaaaa…

Mulai hari ini 25/7/2017. Perjanjian berkuatkuasa..

Nampaknya jika dipraktikkan cara ini menguntungkan pihak isteri. Bayangkan sepanjang proses suami hendak berhenti merokok, berapa duit si isteri dapat kumpul?

Ini maklum balas yang kami terima daripada Puan Haryanee sendiri.

“Hahaa sy dh x trus kn pun. Sbb kami bkn dtg dri fmly yg sng. X smpi hati plk nk wat asben cm 2. Sbb rokok dia pun rokok bkn mahal. Cuma skrg dia dah kurang hsp rokok. Kira nya plan sy x mnjd lh”

Sumber : Haryanee Arahim Ayang


“Nak Rumah Tangga Bahagia, Hargai Isteri & Bebelan Mereka.” Ini Perkongsian Dr Say, Memang Deep!

Hakikatnya nak jadi pasangan yang memahami antara satu sama lain bukanlah susah mana pun.


Nak Beli Rumah Cuba Belek-belek Beza MRTT & MLTT Ni!

Merancang memiliki kediaman ada baiknya memahami dulu perkongsian daripada lelaki ini agar kita dapat membuat pilihan tepat dan bijak.

ini perkongsiannya.

Ada yang sambung cuti lagi ke harini sampai akhir tahun? Ada masa kat rumah tu boleh la belek-belek dokumen-dokumen penting macam LOA Bank untuk loan rumah ke.

Ramai sangat yang tak ambik cakna perkara ni. Ingat bila mati je rumah free. “Takpe.. insuren cover..” confident je jawab.

Lagi satu isu nak urus rumah pusaka waris perlu bayar lumpsum baki loan.

Bukan lagi bayar bulan-bulan sampai tamat tempoh loan untuk nak buat pertukaran nama kepada waris yang hidup.

Pagi ni SB share pengalaman sahabat Mohd Nuredlee yang mana SB yakin ramai yang alami situasi yang sama. (Sebab SB pun sama dulu). SB pun pernah tulis perkara ni sebelum ni.

Pengalaman Mendewasakan

MRTT/MRTA VS MLTT/MLTA

MRTT/MRTA- Mortgage Reducing Term Takaful/Assurance
MLTT/MLTA – Mortgage Level Term Takaful/Assurance

Lets talk about kekurangan MRTT

1. Coverage term loan tak sama dengan term MRTT.

Cuba tengok gambar LOA Housing loan (35tahun) dan COA MRTT (28tahun).

Kalau korang ada MRTT korang sedar tak? Let say tahun ke 29 terjadi sesuatu pada diri aku, apa akan jadi?

Waris kena selesaikan baki hutang. Tak dapat selesaikan, rumah ada kemungkinan kena lelong.

2. Coverage amount housing loan tak sama dengan amount coverage MRTT.

Even sesuatu terjadi pada diri aku, dalam tempoh MRTT, tetap tak dapat nak cover whole housing loan.

Waris kena selesaikan baki hutang. Tak dapat selesaikan, rumah kena lelong.

3. MRTT kene interest
Kenapa aku cakap kene interest. Perasan tak MRTT tu masuk dalam housing loan.

Melainkan aku boleh sediakan amount MRTT bayar lumpsum which memang takda la kan.

Dah la kena 10% deposit dan lain-lain. Nak tambah lagi MRTT? Time tu tak sedar tapi now dah sedar aku terjerat.

4. Coverage term kedua-dua loan dan MRTT tak sama.

Maksud aku, monthly installment start bila full drawdown dari bank. Which sebelum tu kita just bayar interest sahaja, tapi MRTT dah start.

Jadi katakan monthly installment start after a year, tapi MRTT dah start coverage once payment is made.

Ada banyak lagi nak list down tapi cukup la 4 yang penting ni.

Kekurangan MRTT ni boleh diatasi dengan MLTT/Life Takaful. Bukan sahaja masalah loan rumah selesai malah dapat extra RM untuk waris uruskan pertukaran nama asset. Tak membebankan waris-waris kelak.

Pengalaman aku ni, aku share pada Mya Amira supaya dia tak buat kesilapan yang sama.

Its how we lowered down the risk and manage the risk. Money management and wealth management.

Fahami fungsi instrument perancangan pusaka, hukum faraid dan undang-undang pusaka.

“Why worry on uncertainties when u have an option to make it certain.”


Blake Akhirnya Tumbang Jua, Kepenatan Melampau Bekerja Cari Mangsa

seekor anjing K9 baka English Springer Spaniel yang bernama “Blake” mengalami kepenatan yang melampau.

Makhluk ini dengan muka bengis, garang, dan mempunyai deria bau yang amat tajam. Kehadiran Blake banyak membantu pasukan penyelamat di Batang Kali. Namun Akhirnya tumbang jua.

HERO BLAKE

HERO GROUSE

Dalam pada itu, anjing pengesan lain turut membantu bernama Grouse.  Pegawai Bomba Unit K-9 Pitiears bersama anjing bernama Grouse yang akan memulakan operasi mencari dan menyelamat (SAR) sembilan mangsa yang masih hilang di lokasi kejadian tanah runtuh di tapak perkhemahan Father’s Organic Farm, Batang Kali hari ini.

Moga urusan pencarian dipemudahkan agar semua mangsa dapat dijumpai segera.

Sumber: FB Persatuan Haiwan Malaysia & Bernama


“Ameena Pertama Kali Long Trip” Atta Halilintar Hadiahkan Isteri Percutian Ke Itali Sempena Hari Jadi

Tuah ayam nampak di kaki, tuah manusia siapa yang tahu. Begitulah tuah Aurel Hermansyah isteri kepada YouTuber terkenal Indonesia Atta Halilintar yang menerima kejutan istimewa sempena sambutan ulang tahunnya yang ke-24.

YouTuber terkenal itu membuat kejutan di atas kapal mewah dan memberikan tiket percutian ke Itali untuk mereka sekeluarga.

Sebenarnya hadiah tersebut merupakan impian Aurel sebelum berkahwin yang pernah menyatakan hasrat mahu berbulan madu di Almafi, Itali.

Namun impian tersebut ditangguhkan setelah dunia dilanda wabak Covid-19.

Atta berkongsi detik memberikan kejutan kepada isteri tercinta dalam Instagram dengan kapsyen yang turut teruja melihat senyuman gembira Aurel yang merupakan anak kepada penyanyi terkenal Indonesia, Kris Dayanti.

Ok aku cerita rangkaian Surprise Istriku….. ini senyuman pertamanya pada jam 00:00

Dalam posting seterusnya Atta turut berkongsi luahan gembira Aurel yang merasakan kejutan tersebut hadiah ulang tahun terbaik dalam hidupnya.

Sebagai suami, Atta puas dapat membahagiakan isteri tercinta dengan menghadiahkan impiannya.

“Ini Ulang tahun terbaik di hidupku”
-Ma Wife said- 🖤
Happy for u.. Love uu and lettss goo to amalfi!
Amalfi Italy show ur magic 😉

“Terima kasih banyak-banyak ya suami tercinta. Papa Ameena ini selalu extra sampai memberikan hadiah yang sangat banyak.

“Yang lebih mengejutkan adalah percutian ke Almafi, Itali yang juga merupakan impian aku sebelum berkahwin untuk bulan madu ke sana tetapi waktu itu pandemik, jadi terpaksa dibatalkan,” tulis Aurel di Instagram.

Walaupun bukan lagi percutian bulan madu tetapi lebih menyeronokkan pasangan selebriti terkenal ini dapat membawa buah hati pertama mereka bersama dalam percutian ini.

Dalam Instagram miliknya, Atta berkongsi reaksi anak kesayangan yang kelihatan teruja  dalam penerbangan jarak jauh pertama kalinya itu.

Terpantau ameena sudah mempelajari bahasa Italy di atas awan..
10 Jam diatas pesawat ameena masi belum mau tidur …

Pasangan YouTuber terkenal Indonesia ini mendirikan rumah tangga pada 3 April 2021 dan dikurniakan anak pada 22 Februari 2022.


Ibu Ni Transform Bilik Mainan Anak Jadi Bilik Tidur. Simple je Tapi Sweet, Siap Ada Sudut Bacaan!

Simple tapi sweet…Kreativiti ibu ini menukarkan bilik kosong yang sebelum ini dijadikan bilik mainan anak  lelakinya  kini berubah wajah untuk biliknya.

Transform bilik mainan kepada bilik tidur. Anak odw nak masuk 3 tahun, so slow2 nak ajar tidur bilik sendiri. Bilik kecik sajoo 😆

“Saya cat sendiri di dalam bilik anak, untuk lukisan bukit tu sebenarnya inspire dari pinterest. Manakala barang-barang kebanyakannya dari Shoppee dan juga ikea.


Cuti Hujung Minggu Masa Untuk Rehatkan Diri, Bukan Bekerja. Awas, Kalau Tak Boleh Mental!

Pernah tak, rasa tak sempat nak habiskan kerja di pejabat, nak tak tak kena juga bawa balik dan sambung buat di rumah?

Tuntutan pekerjaan menyebabkan ramai pekerja tidak sedar mereka telah mengorbankan cuti hujung minggu dengan bekerja.

Kajian ada mendapati, cuti 2 hari setiap minggu sangat membantu mengurangkan kadar ketidakhadiran pekerja dan meningkatkan produktiviti mereka di tempat kerja.

Persoalannya, adakah memenuhi tuntutan pekerjaan itu lebih penting daripada meluangkan masa berehat selama 2 hari seminggu? Tepuk dada tanya diri!

Kerja hujung minggu buatkan anda berisiko mendapat kemurungan

Walaupun cuti hujung minggu telah lama dilaksanakan dalam kebanyakan sektor pekerjaan, namun masih ada daripada kalangan kita yang membuat keputusan untuk terus bekerja walaupun pada cuti hujung minggu.

Ini bermakna, mereka tidak mendapat sebarang manfaat daripada pengenalan cuti 2 hari pada hujung minggu tersebut.

Apa yang lebih buruk, kebanyakan daripada mereka yang membuat keputusan untuk kerja hujung minggu tidak sedar apa yang bakal dihadapi pada masa akan datang.

Mereka sebenarnya sedang memperjudikan kesejahteraan mental yang mereka miliki. Apakah ia?

Satu kajian yang dilakukan di United Kingdom mendapati, mereka yang terus bekerja pada hujung minggu lebih cenderung atau berisiko untuk mengalami kemurungan pada masa akan datang.

Daripada data kajian tersebut, didapati bahawa golongan wanita yang bekerja pada hujung minggu mempunyai simptom-simptom kemurungan yang lebih tinggi berbanding wanita yang hanya bekerja pada hari bekerja sahaja.

Kajian tersebut turut menyatakan, majikan perlulah menyedari bahawa kerja lebih masa dan pada waktu hujung minggu sebenarnya boleh menjejaskan kesihatan mental pekerja mereka.

Kerja lebih masa sangat tidak bagus kepada kesihatan mental manusia

Seorang penyelidik di Lancaster University menyatakan, kerja lebih masa sememangnya amat memberi kesan secara negatif ke atas mental manusia.

Ini termasuklah kurangnya aktiviti sosial, masa untuk kehidupan peribadi dan juga waktu rehat yang sememangnya diperlukan oleh tubuh manusia itu sendiri.

Apatah lagi bagi mereka yang telah berkeluarga, mereka sepatutnya menyeimbangkan masa mereka juga untuk memenuhi tanggungjawab terhadap urusan rumah tangga.

Apa yang boleh anda lakukan sebagai pekerja untuk mengurangkan risiko kemurungan?

Sebagai seorang pekerja yang hanya makan gaji, kita mungkin tidak mampu mengubah waktu kerja atau mengubah apa yang telah diaturkan kepada kita.

Namun, ada beberapa langkah yang boleh kita lakukan untuk mengurangkan risiko daripada mendapat kemurungan.

Antaranya ialah:

Namun, anda juga perlu sedar bahawa anda bukanlah dibayar untuk bekerja 24 jam, 7 hari seminggu.

Anda juga perlu menikmati waktu di luar masa kerja dengan melakukan aktiviti lain yang digemari bersama keluarga atau rakan.

Untuk majikan pula, sudah tiba masanya untuk berubah daripada budaya bekerja yang tidak realistik dengan ganjaran yang rendah kepada budaya yang lebih menghargai dan menyokong para pekerja anda.

Hargailah segala usaha pekerja anda dan berikan sokongan untuk mereka menjalani kehidupan yang memelihara kesejahteraan mental.


‘Semoga Syurga Buat Suami.’ Wanita Buta Sebelah Mata Pernah Terfikir Tak Kahwin Kerana Tidak Sempurna

Tiada siapa dapat menyangka pertemuan, perpisahan, rezeki dan juga ajal melainkan hanya Allah yang maha mengetahui.

Sebaik mana kita merancang, jika bukan rezeki untuk kita pasti tidak akan termakbul dan sebagai manusia kita perlu akur dengan ketentuan-Nya kerana perancangan Allah semestinya lebih baik.

Begitu juga dengan kisah seorang wanita yang mempunyai kecacatan pada mata sejak kecil. Siti Nurhikmah yang kini berusia 25 tahun pernah terfikira kekurangan yang ada pada dirinya itu akan membuatkan dia tidak akan bertemu jodoh dengan sesiapa namun takdir yang tertulis adalah sebaliknya.

“Kecil-kecil dulu ingatkan tak kahwin sebab kita tak sempurna. Selalu cakap mana ada orang nak.

“Alhamdulillah semoga syurga buat suami saya. InsyaAllah,” tulisnya di Twitter.

Momen manis itu dikongsikan di Twitter dengan menunjukkan empat foto hari perkahwinannya sebelum ia meraih perhatian netizen sehingga menjadi tular.

Menceritakan semula detik pertemuan dengan suaminya yang terjalin sejak dua tahun lalu sehingga berakhir dengan ikatan perkahwinan.

“Saya kenal suami semasa belajar di universiti. Tapi masa tu kami tak pernah bertegur sapa pun.

“Tapi akhirnya jumpa dekat media sosial. Dalam tempoh dua tahun kami kenal pada mulanya sebagai kawan sahaja.

“Masa kami berkawan saya tak ada rasa apa-apa tapi lepas bercinta mula rasa insecure (kurang keyakinan) dengan diri sendiri apabila berjalan dengan dia,” ujarnya.

Namun keserasian mereka akhirnya membawa kepada ikatan tali pertunangan pada 21 Januari lalu yang juga meruopakan hari ulang tahun kelahirannya.

Hikmah mengakui pada mulanya dia bimbang jika tunangnya malu dengan kekurangan dirinya yang mempunyai kecacatan mata sejak kecil.

Namun, anak sulung daripada dua adik beradik ini sangat bersyukur kerana dipertemukan dengan lelaki yang cukup memahami dirinya dan mengenai masalah yang dihadapi.

“Sejak kecil lagi saya tak rasa diri ni cantik sebab ada kecacatan pada mata.

Saya rasa semua lelaki nak perempuan cantik je masa tu. Apabila dah bertunang, ada perasaan takut sebab saya tak lawa.

“Tapi suami banyak tolong naikkan semula keyakinan saya. Dia selalu ajar saya untuk ‘masuk’ atau selami dahulu ketakutan itu kemudian baru buat penilaian.

“Contohnya, kalau kami berjalan bersama, saya selalu elak berjalan sekali dengan suami sebab tak nak dia malu. Rupa-rupanya itu semua perasaan saya saja,” katanya.

Seperti insan lain, wanita ini percaya ada hikmah di sebalik semua yang berlaku dalam kehidupannya sejak kecil.

Malah, dia kini bergelar pensyarah di sebuah institusi juga menganggap suaminya merupakan satu rezeki besar kurniaan Allah terhadapnya.

Hikmah yang berasal dari Alor Setar, Kedah turut menitipkan pesanan buat insan di luar sana supaya memperbanyakkan doa untuk meminta sesuatu.

“Saya ada masalah buta sebelah mata ni sejak lahir. Mak ayah dah banyak kali bawa pergi hospital sejak kecil. Disebabkan keadaan macam ni, saya selalu diejek sampai dah lali.

Kadang-kadang ada rasa ‘down’ tapi saya selalu ingatkan diri walaupun ada kekurangan. Tapi saya boleh buat orang sekeliling bangga dengan pencapaian dalam hidup. Saya seronok tengok orang-orang tersayang bangga dengan saya.

“Saya bersyukur suami baik sangat selalu jaga fizikal dan mental saya. Nasihat saya, kita kena selalu berdoa dekat Allah supaya dikurniakan orang baik-baik di sekeliling dan mendoakan kita juga pada masa sama,” ujarnya lagi.


Cucu London Balik Beraya Johor! Ibu Dr Amalina Teruja Siap Tempah Baju Sedondon, Masak Sendiri Menu Raya

Hari raya ni lah waktu sesuai untuk pertemukan yang mana duduk jauh untuk datang bertemu semula, yang dah lama tak bersua muka dapat ziarah menziarahi eratkan semula hubungan.

Tidak terkecuali bagi pakar bedah kelahiran Malaysia yang berkhidmat di United Kingdom (UK) iaitu Dr Amalina Che Bakri yang pulang ke tanah air bersama suami, Alexander Charles dan anak sulungnya, Arabella Mia untuk meraikan Hari Raya Aidilfitri.

Memetik laporan Mstar, ibu Dr Amalina, Sabariah Hassan, berkongsi perasaan terujanya untuk menyambut anak, menantu dan cucunya itu pulang ke Malaysia minggu lalu.

“Tak tahu nak cakap betapa gembiranya saya. Kalu terakhir Amalina balik, masa tu belum ada baby. Akhir tahun lepas pula saya yang ke London jumpa cucu.

“Memang gembira sangat Tok Ma(panggilan nenek) apabila kali ini cucu balik beraya di Malaysia. Ini raya pertama saya jadi nenek!” katanya.

Tambahnya, meskipun baru berusia enam bulan, cucu sulungnya itu sangat mudah untuk dijaga.

“Yang paling membuatkan saya gembira apabila Bella (panggilan cucu) sangat tenang dan suka senyum, sangat ceria. Setiap kali Bella tengok Tok Ma, mesti senyum.

“Dia manja sangat dengan saya. Macam itu juga Amalina sewaktu kecil, kedua-dua senang dijaga.” tambahnya.

Tentang persiapan raya, pesara guru dan bekas pengetua Sekolah Menengah Kebangsaan (SMK) Ulu Tiram itu menghadiahkan sepasang baju kurung buat cucu kesayangan.

“Raya kali ini kami sedondon warna mint. Ada baju kurung yang Amalina tempah khas di Malaysia secara online, tapi saya yang bayarkan untuk baju Bella.

“Amalina ada tunjuk pilihan rekaan baju, dan saya turut beri pandangan dalam pemilihan baju. Biasalah untuk cucu, mesti pilih yang paling cantik,” katanya.

Tambah teruja, Sabariah turut memberitahu raya tahun ini dia menghasilkan ketupat sendiri termasuk nasi impit, serta rendang ayam dan daging.

“Kegemaran Amalina sudah tentu ayam masak merah. Balk Johor terus saya masakkan untuk Amalina. Untuk raya kali ini saya akan masakkan juga ayam masak Bali dan kuah lodeh.

“Alex sendiri sukakan masakan Malaysia, jadi tidak ada masalah untuk dimasak macam-macam sempena hari Raya,” ujarnya.

sumber : MStar


Bukan Salah Anak Jika Tak Beradab, Ibu Bapa Cermin Diri Dulu Mungkin Tiru Perangai Kita

Pernah tak kalau anda salah cakap depan kanak-kanak contohnya terkeluar bahasa kesat, kena ‘cover’ balik? Semata-mata tak nak ayat yang keluar dari mulut kita tadi tu ditiru oleh mereka.

Bayangkan lah, itu baru perkataan tau, belum lagi habit kita yang lain tanpa sedar kita rupanya anak-anak ni menilai apa yang kita buat selama ini dan apabila dah terbiasa, mereka juga akan meniru apa yang kita lakukan.

Untuk elak berlakunya perkara sedemikian, Parenting Coach, Mohd Fhais Salim berkongsi antara adab kita yang anak akan cepat tiru. Harap selepas ini ibu ayah dah tak terlepas habit ini depan anak-anak ye!

15 adab kita yang anak akan cepat tiru

1 – Panggil orang

2 – Bercakap

3 – Mengarah

4 – Sebut tolong

5 – Ketika makan

6 – Marah orang

7 – Hormat orang tua

8 – Sabar

9 – Mulut laser

10 – Senyum

11 – Ucap terima kasih

12 – Meminta maaf

13 – Mendengar

14 – Toleh

15 – Mengamuk

Bukan salah anak jika dia tak beradab.

Nak mudah tengok cara kita marah anak. Sampai satu masa pasti anak akan guna cara yang sama untuk marah adik atau kawan dia. Seram kalau nampak cara dia marah😬

Wallahu A’lam,

Elak dari perkena serangan jantung, jom ikuti perkongsian dari Dr Zubaidi ni!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Sediakan Jus 3 Bahan Ni Untuk Redakan Sakit Sendi Dan Gout Suami, Mudah Je!

Sakit sendi dan gout antara sebahagian sakit yang sering dialami oleh suami kita. Isteri mana yang tak susah hati bila tengok suami mengadu sakit sendi setiap kali selepas makan. Hati pasti rasa tak sampai hati setiap kali suami menahan sakit.

Selain pengambilan ubat yang dibekalkan, ada baiknya anda mencuba jus ini untuk encik suami. Selain memulihkan gout, masalah sakit sendi terutama sakit lutut juga akan dapat diatasi. Bonus berganda untuk suami anda. Anda sendiri pun boleh amalkan jus ini untuk kesihatan. Jadi kena cuba!

Bahan-bahan:
1 biji nenas
1 batang lobak putih
3 biji buah keras
Air secukupnya

1. Basuh kesemua buah ini bersih terlebih dahulu. Pastikan nenas dibuang putiknya hingga bersih.

2. Kemudian kisarkan bersama air secukupnya.

3. Tapiskan dan minum airnya setiap hari.

Amalkan jus ini setiap hari selama tiga bulan dan lihatlah hasilnya dalam tempoh itu. Jika keadaan makin berkurangan, amalkanlah jus ini secara berterusan. Jangan takut untuk mencuba kerana semua bahan yang digunakan berkhasiat dan tidak mendatangkan kemudaratan.

Selamat mencuba!

Foto: Petua Ibu


Throwback Menang Fear Factor, Rupanya Ini Layanan Hairul Pada Ibu Ayah Hingga Success Dalam Hidup!

Sesungguhnya doa ibu ayah itu tiada hijab. Anak yang sentiasa mendapat doa ibu ayah akan mendapat berkay dalam hidupnya.

Begitu juga berbuat baik dengan ibu ayah pastinya hidup lebih bahagia dan dilimpahi rezeki.

Ini diakui sendiri oleh pelakon, Hairul Azreen Idris yang menjawab pertanyaan perminatnya yang kagum melihat kejayaan dan kebahagiaan aktor ini bersama keluarga.

Hairul mendedahkan perkara itu setelah muatnaik video di instagramnya throwback kejayaan memenangi Fear Factor sebuah rancangan aktiviti lasak.

Malah hadiah kemenangan itu, dia telah membawa ibu bapanya menunaikan umrah.

Netizen minta tip kejayaan

Kereta Iswara bagi pada staff jaga

Sumber: Instgaram Hairul Azreen Idrus


“Bukan Kayangan, Tapi Keselamatan Anak Musim Covid Ni.” Hairul Azreen Bawa Anak & Isteri Bercuti Naik Helikopter Raih Perhatian!

Selebriti Hairul Azreen dan Hanis Zalikha berkongsi video percutian  bersama anak-anak tersayang. Di dalam video tersebut kelihatan keluarga bahagia ini menaiki helikopter untuk bercuti.

Menerusi video pendek dikongsi pelakon Paskal ini, memaparkan mereka sekeluarga menaiki sebuah helikopter dari Kuala Lumpur menuju ke sebuah pulau sebagai destinasi pelancongan.Namun, pelakon ini sama sekali tidak mendedahkan pulau yang menjadi tempat mereka anak-beranak bercuti.

Bercerita mengenai percutian mereka sekeluarga, Hairul memberitahu perjalanan mereka menuju ke pulau tersebut mengambil masa kira-kira 1 jam 20 minit.

Menurut Hairul Azreen, ini merupakan kali pertama anak keduanya, Alisa Aisyah pergi bercuti berikutan pelaksanaan Perintah Kawalan Pergerakan (PKP) yang membataskan buat mana-mana individu untuk pergi bercuti.

Perkongsian tersebut mendapat perhatian ramai. Ada yang memuji cara pasangan ini membawa anak-anak bercuti dengan menaiki helikopter.

Tak kurang yang terhibur melihat gelagat Alisa yang pertama kali dibawa bercuti.


Menghukum Untuk Didik Anak, Ayah Anak 4 Ni Kongsi Pengalaman!

‘Kasihkan anak tangan-tangankan….’ tentunya peribahasa ini biasa kita dengar sejak dahulu lagi dan hingga kini hakikatnya masih tetap releven.

Benar, sebagai ibu bapa kita memang cukup sayang anak-anak kita, namun janganlah pula kita teragak-agak untuk menghukum andai mereka lakukan kesalahan.

Ini sebagai mana yang dipraktikkan oleh seorang ayah ini dalam mendidik anak-anaknya dan sekali gus  memberi makna lebih luas tentang cara ‘tangan-tangankan’ anak masa kini.

Ini pandangannya.

Saya sayangkan anak-anak saya. Walaupun sayang, saya tidak teragak-agak untuk menghukum mereka jika mereka lakukan kesalahan.

Saya perhatikan, ada ibu bapa yang salah faham dan tidak bersetuju dengan pepatah ‘sayangkan anak tangan-tangankan’ ini.

Ada ibu bapa berpendapat, memukul anak-anak adalah cara kuno orang zaman dulu dan tak patut diamalkan sekarang.

Satu perkara yang saya rasa ibu bapa ini terlepas pandang ialah, ‘tangan-tangankan’ tidak hanya bermaksud ‘pukul anak’. Ia bermaksud ibu bapa mesti disiplinkan anak-anak.

Jika anak-anak mencarut, apa yang akan ibu bapa lakukan untuk memastikan anak berhenti mencarut?

Jika anak-anak main handphone dan tidak mahu berhenti untuk belajar, apa yang mampu ibu bapa lakukan untuk pastikan anak terus tutup HP dan mula belajar?

Saya percaya, selalu kita lihat ibu bapa yang langsung tidak melarang anak-anak mereka daripada melakukan kerosakan, membuat kacau di tempat awam atau mengeluarkan kata-kata yang kesat.

Lebih sedih bila kita tengok anak-anak seawal usia 5-6 tahun, mencarut-carut kepada ibu bapa mereka sambil ibu bapa mereka hanya tersengih dan ketawa. Mereka rasa anak mereka mencarut itu adalah kelakar.

Semasa saya kecil, emak saya yang garang di rumah. Jangan kata mencarut, bercakap guna bahasa AKU & ENGKAU dengan kawan-kawan pun Emak saya marah.

Kalau mencarut, apa akibatnya? Haha… pernah merasa kena lumur dengan cili kering kat mulut masa berumur 5 tahun.

Kena rotan atau kena cubit? Biasa saja tu.

Persoalannya, adakah emak saya kejam kerana memukul atau membuat saya rasa sakit? Sudah tentu tidak.

Jika Emak saya tidak disiplinkan saya dengan tindakan beliau, mungkin sekarang ini saya akan jadi seorang yang kuat mencarut, kuat mengamuk dan kaki buli orang lain.

Apabila saya jadi orang dewasa, saya terus faham kenapa Emak saya sangat garang ketika mendisiplinkan saya semasa saya kecil dulu.

Disebabkan disiplin yang diajarkan oleh Emak saya juga yang membuat saya lebih berhati-hati dalam melakukan sesuatu untuk mencapai kejayaan.

Saya doakan agar kita ibu bapa dipermudah urusan dan diberikan ilham dan petunjuk dalam usaha mendidik anak-anak kita ke arah kejayaan. Amin….


“Jika Tak Mampu Nak Bantu, Usahlah Menyakiti Hati Mereka.” Deep Perkongsian Ni Menyentuh Tentang Car Seat!

Semua antara kita sedia maklum  penggunaan car seat wajib digunakan untuk golongan kanak-kanak di dalam kereta bagi memenuhi undang-undang yang ditetapkan.

Hal ini menimbulkan pelbagai reaksi, dan turut terpanggil seorang ayah ini untuk berkongsi pandangannya.

Ini perkongsiannya.

Aku pentingkan keselamatan anak-anak. Sebab itu sebelum ini pun aku dah ada 2 biji carseat.

Dua minggu lepas, Kak Wana pemilik Tateh hadiahkan satu lagi carseat yang lebih elok, lulus SIRIM dan berkualiti. Alhamdulillah.

Dan kereta aku muat untuk 7 penumpang. Maka tiada masalah untuk aku dan 4 orang anak ke mana-mana dengan bawa semua anak-anak siap pakai carseat lagi.

Walau aku ada 3 carseat, walau kereta aku muat untuk bawa semua anak-anak dan isteri siap masukkan carseat dalam kereta, ia tidak menjadikan aku boleh menyindir mereka yang tidak mampu beli carseat.

Suara hati orang yang tak mampu, kena fahami juga. Belum cerita mereka yang ada anak 4-5 sedangkan naik Viva, naik Wira sahaja. Celah mana nak selit carseat tu?

Disamping terus menerus sebarkan kesedaran pentingnya setiap keluarga memiliki carseat, adalah sangat penting untuk cuba berada dalam kasut mereka dan menjaga perasaan mereka.

Komen “Siapa suruh beranak ramai?” “Beli kereta mampu takkan carseat tak mampu?” “Ibubapa yang hanya pentingkan diri sendiri dan tak sayang nyawa anak” “InsyaAllah makin ramai kanak-kanak mati” dan komen-komen seumpamanya tidak sedikit pun membantu mereka.

Carseat penting dan bagus untuk keselamatan anak-anak kita. Aku setuju tanpa takwil. Setiap keluarga sepatutnya ada carseat jika ada anak kecil dalam keluarga. At least untuk anak usia bawah 3 tahun.

Jadi yang belum ada carseat, cubalah sediakan sekurangnya satu untuk anak paling kecil ya. Dan yang berada, berduit, dah ada carseat, ada kereta besar usahlah memandang rendah pada kawan-kawan kita yang belum mampu nak beli carseat mahupun tukar kereta besar.

Jika tidak mampu nak bantu, usahlah menyakiti hati mereka pula. Begitu.


7 Sebab Utama Dapat Kanser Payu Dara! Wanita Kena Tahu Untuk Menghindarinya

Seperti yang kita tahu, kanser payu dara merupakan pembunuh nombor 1 bagi kaum wanita. Ada beberapa penyebab yang secara lazimnya boleh mengakibatkan kanser payudara seperti faktor seperti persekitaran, hormon dan juga gaya hidup kesemuanya mempunyai impak yang tersendiri terhadap kesihatan seseorang.

Untuk mencegah ianya dari berlaku, Dr Noordin Darus telah berkongsi 7 sebab yang membawa kita ke penyakit ini.

Semoga bermanfaat.

1. Stress
2. Sejarah Hidup
3. Tidak tenteram
4. Selalu dalam resah gelisah
5. Sentiasa dalam tekanan hidup
6. Horman Tak Balance – Ambil c-cap
7. Insulin terlalu tinggi dalam badan.

Anda boleh mendengar penerangan Dr Noordin Darus di akaun Tiktok.

Sumber Tiktok :  Dr Noordin Darus

Mesti Baca :


Boleh Cuba Resipi Ikan Singgang Ni. Bahan Main Campak Aje!

Viral! Bila menu ikan singgang dikatakan mampu merawat covid 19, ramai yang google untuk mengetahui resipinya. Namun ada pelbagai versi resipi ikan singgang ni, ada versi Kelantan resipi utara dan resipi versi Terengganu.

Menurut laporan Buletin TV 3 dan akhbar Metro, Pensyarah Fakulti Perikanan dan Sains Makanan Universiti Malaysia Terengganu (UMT) Dr Azizah Mahmood, menu itu dikatakan sebagai berpotensi untuk merawat penyakit Covid-19 kerana mengandungi pelbagai ramuan dan bahan yang mampu untuk menghapuskan mikrob.

Ini kerana bahan masakan seperti lengkuas, kunyit, halia dan bawang putih dalam menu ikan singgang mampu memusnahkan mikrob dan ia diakui melalui kajian yang dijalankan oleh banyak pihak sebelum ini.

BELUM ADA KAJIAN SAH

Namun, beliau menegaskan supaya jangan keliru bahawa UMT tidak pernah menjalankan apa-apa kajian berkaitan ikan singgang serta Covid-19 itu, dan tidak mengesahkan menu itu mujarab untuk merawat penyakit berkenaan.

Apapun tak salah ikhtiar kan. Walaupun menu ini adalah sihat tanpa santan dan banan-bahan ramuannya adalah anti mikrob.

JOM CUBA RESIPI IKAN SINGGANG

Apabila menu ni dah viral, apa kata kita cuba resipi ni. Kepada yang belum tahu cara nak buat menu, boleh cuba. Sebenarnya mudah aje bahan-bahan nak buat ikan singgang ni.

resepi dia bagi
✅ 2ekor ikan kembung
✅ 4cawan air
✅1 ulas bawnag putih
✅5 hiris lengkuas
✅ 3 keping asam keping
✅ 2 cili padi
✅ serbuk kunyit dan garam

campak semua . siap!

VERSI KELANTAN

Tak perlu letak kunyit. Makan dengan budu memang superb!

Selamat mencuba!


Jangan Ambil Mudah Tentang Nafkah Isteri Walaupun Peralatan Mandi! Baca Sampai Hadam Jika Nak Rumahtangga Berkat

Ini perkongsian yang suami kena alert, barulah rumahtangga lebih diberkati. Jangan ambil remeh hal nafkah kepada isteri walaupun isteri bekerja. Sebagaimana perkongsian yang sungguh bermanfaat oleh suami ini di laman facebooknya, Hafizul Hakimi . Jom semak!

Masa kini ramai isteri bekerja dengan niat ringankan beban suami. Pun begitu keperluan memberi nafkah tetap menjadi tanggungjawab suami.

Kita tak boleh kata, “Owh isteri aku ada kerja. So, tak perlu lah aku bagi duit bulan-bulan. You, you dan I, I”

Nafkah mereka sebagai isteri mesti ditunaikan walau pendapatan mereka lebih tinggi dari kita.

Ada isteri yang tidak diberi nafkah langsung oleh suami disebabkan:

1) suami beranggapan tidak perlu bagi nafkah kerana isterinya berkerja dan punyai wang sendiri.

2) suami beranggapan tidak perlu bagi nafkah kerana isterinya bergaji lebih besar.

3) suami perlu tanggung keluarganya sendiri (ibubapa, adik beradik), jadi wang gajinya tidak cukup untuk diberikan kepada isteri.

4) tidak ada ilmu tentang rumahtangga dan tidak mahu belajar tentangnya. Take for granted.

Ini silap besar sahabatku.

Wahai para suami, bacakan ini. Ada 7 jenis nafkah yang wajib kita beri kepada isteri iaitu:

1. Menyediakan rumah dan keperluan rumah.

Tak kira lah rumah sewa atau beli sendiri, asalkan mengikut kemampuan suami. Kalau suami mampu beli rumah teres sahaja untuk isteri, ia jauh lebih baik dari rumah banglo atas bukit yang dibeli isteri.

2. Makan Minum

Ramai isteri yang berkerja membeli barang makanan minuman dengan duit gajinya sendiri. Puan, gunakan duit belanja dapur yang diberikan suami.

Jika tak cukup, barulah top up dengan duit gaji puan. Jangan ambil hak suami iaitu hak untuk dia bagi nafkah makan minum.

Kalau suami puan mampu beli kangkung dan ikan kembung, makanlah itu. Berkat insyaAllah.

Suami beri nafkah wang walaupun sedikit untuk makan minum isteri, anak setiap bulan. Kalau mampu RM100 pun, itulah yang perlu diberikan.

Beritahu pada isteri, “Ini yang abang mampu, kalau ada rezeki lebih, abang akan tambah.” Isteri, hargailah keikhlasan suamimu itu.

3. Pakaian

Wajib beli 2 persalinan setiap tahun. Belilah jubah longgar dan pakaian menutup aurat kepada isteri. Kita dapat pahala sebab sediakan pakaian ikut syariat. Isteri pun dapat kebaikan sebab jaga aurat ikut syariat.

Suami dipertanggungjawabkan atas dosa yang mereka lakukan di dunia ini. Isteri, kena faham dan tahu. Kami bukan hanya pikul tanggungjawab nafkah zahir tapi dosa kamu juga kami pikul.

Ini perkara paling sweet yang banyak isteri lupa.

Justeru, tanam azam dalam diri untuk ikut suruhan dan tinggalkan perkara dilarang oleh baginda Rasulullah saw. Bukan pasal ikhlas atau tak ikhlas.

Masa dicabut nyawa takde tanya ikhlas tak nak mati. Hehe!

4. Perubatan

Kalau isteri sakit, suami perlu bawa isteri jumpa doktor dan biayai perbelanjaan ini. Kalau zaman sekarang, takaful untuk isteri dan anak-anak perlu disediakan oleh suami.

5. Perhiasan

Wanita memang tidak asing dengan perhiasan. Suami perlu menyediakan perhiasan untuk isteri.

Encik A selalu beli perhiasan untuk isterinya. Dia belikan mengikut taste nyaz

Katanya, “Isteri ini adalah perhiasan untuk suami. Mestilah saya beli perhiasan mengikut taste saya supaya menyejukkan mata dan hati saya. Barulah isteri saya dapat pahala, saya pun dapat pahala.”

Isteri pula, kalau suami mampu beli Zhulian, pakailah. Jangan minta diluar kemampuan suami pula.

6. Pembantu

Kalau isteri biasa ada pembantu rumah sebelum berkahwin, suami mesti menyediakan pembantu untuknya selepas berkahwin.

Zaman sekarang ini kalau suami tak mampu, cukuplah sediakan wang untuk penjagaan anak dan paling penting sekali pembantu semasa isteri berpantang selepas melahirkan anak.

7. Peralatan mandian

Jangan gelak! Iya, sabun mandi dan syampu rambut itu termasuk dalam nafkah ye. Jangan ambil ringan!

Wahai suami isteri sekalian, suami wajib bagi nafkah pada isteri dan anak anak. Ini adalah ajaran Islam dan kita patut mengikutnya. Sebab apa?

Supaya ada keberkatan dalam rumah tangga. Bila ada keberkatan, harmoni dan sejahteralah rumah tangga itu. Begitulah.

Ilmu agama dan dunia juga sebenarnya tanggungjawab suami. Ramai terlepas pandang.

Kalau isteri nak belajar mengaji al-Quran, belajar memasak jangan dihalang. Kita sokong dan belikan buku untuk mereka.

Saya doakan agar diri saya dapat memenuhi keperluan keluarga dan anda yang membacanya sehingga ke ayat ini beroleh kebaikan yang sama. Aamin!

Hafizul Hakim
Salam Jumaat!


Patut Dicontohi! Kanser Otak Sejak Umur 10 Tahun Tak Patah Semangat Hafaz Al-Quran, Ambil SPM

Masalah penyakit yang dihadapi bukan penghalang bagi adik Muhammad Ammar Azman untuk terus menuntut ilmu sehingga berjaya memperoleh geran di bawah Program Pendidikan Anak-Anak Kakitangan Yayasan Sime Darby (YSD) bagi melanjutkan pengajian Diploma Pendidikan (Pengajian Islam) di Universiti Selangor (Unisel).

Muhammad Ammar sebelum ini disahkan menghidap kanser otak ketika berusia 10 tahun. Anak kelahiran Shah Alam, Selangor ini tidak patah semnaagat dan gigih belajar sehingga berjaya menduduki peperiksaan Sijil Pelajaran Malaysia (SPM) dan menghafaz al-Quran meskipun pada tempoh itu dia terpaksa menjalani enam pembedahan serta menjalani sesi radioterapi bagi memerangi kanser yang dihadapi.

“Saya agak keberatan untuk menyambung pelajaran selepas SPM kerana ibu bapa saya terpaksa menanggung hutang yang banyak akibat kesihatan saya.

“Mengambil kira masalah kewangan yang dihadapi, saya beritahu mereka bahawa saya tidak kisah jika terpaksa menangguhkan pengajian saya tetapi mereka tidak terima.

“Saya bernasib baik kerana ibu saya merupakan kakitangan Sime Darby Property Berhad, sekali gus melayakkan saya untuk mendaftar bagi geran YSD.

“Ia telah membuka jalan bagi saya melanjutkan pelajaran dalam Pengajian Islam, yang saya amat minati,” katanya selepas majlis penyerahan anugerah tersebut baru-baru ini.

Muhammad Ammar, yang meminati pengajian al-Quran dan tidak teragak-agak lagi untuk melanjutkan pelajaran, disahkan bebas kanser sejak dua tahun lepas.

“Saya membaca al-Quran setiap hari dan bila ada peluang cuba menghafal setiap bacaan walaupun ia agak mencabar. Amalan itu telah menjadi rutin bagi saya.

“Bagaimanapun, paling penting tiada lagi sel kanser dikesan dalam tubuh saya, jadi sekarang saya boleh memberi sepenuh perhatian kepada pengajian diploma dan al-Quran saya,” katanya.

Bercita-cita menjadi guru pengajian Islam pada masa hadapan, Muhammad Ammar menggalakkan individu yang mempunyai pengalaman sama dengannya supaya tidak mudah putus asa dengan peluang pendidikan yang ada.

Muhammad Ammar merupakan antara 3,026 penerima biasiswa pada Majlis Anugerah Biasiswa (SAC) tahunan YSD iaitu sebahagian daripada komitmen yayasan tersebut dalam menyediakan pendidikan inklusif dan berkualiti.

Majlis disempurnakan Pengerusi YSD Tunku Tan Sri Imran Tuaku Ja’afar dan Presiden OKU Sentral yang juga Pengerusi Pertubuhan Berita Nasional (Bernama) Datuk Ras Adiba Radzi.

Dengan ‘Pendidikan untuk Semua’ sebagai tema tahun ini, SAC diadakan sempena Hari Kebangsaan dan Hari Malaysia bagi mencerminkan semangat dan aspirasi Keluarga Malaysia.


Ibu Penyanyi Atilia Haron, Salamiah Hassan Kembali Bergelar Isteri Di Usia 71 Tahun

Cinta tidak mengenal usia dan sesiapa pun layak untuk memilikinya. Penyanyi otai era 70an, Salamiah Hassan yang juga ibu kepada penyanyi Atilia baru-baru ini  kembali bergelar isteri pada usia 71 tahun selepas melangsungkan pernikahan dengan lelaki Inggeris yang dikenali sebagai Gerald Hughes yang berasal dari Australia.

“Kita menerima saudara baru pagi ini, Gerald Hughes Alhamdulilah! And my mother, love of our lives found her happiness too. Couldn’t be there with u today mama but so happy we managed to join in online. Cant wait to hug u both! Yay we are famiglia now! Alhamdulilah. Im so happy eeeeeeep!

“Mama & Gerry Sept 1st 2022 – Jannah!” demikianlah tulis penyanyi Atilia Haron yang meluahkan rasa syukur apabila ibunya yang juga penyanyi, Salamiah Hassan selamat bergelar isteri semula pada usia 71 tahun selepas melangsungkan pernikahan dengan jejaka Inggeris dikenali sebagai Gerald Hughes yang berasal dari Australia.

Atilia yang berkongsi berita gembira tersebut itu memuat naik sebuah video di mana dia menyaksikan majlis pernikahan ibunya secara atas talian. Atilia dalam masa sama memberitahu dia berasa gembira dan bersyukur apabila ibu tersayang bertemu dengan kebahagiaannya.

Pasangan itu disatukan dalam sebuah majlis sederhana yang diadakan di Tasmania, Australia pada pagi Khamis. Gerald atau mesra disapa Gerry sah bergelar suami kepada penyanyi lagu ‘Gelombang’ itu dengan sekali lafaz selain memberi mas kahwin sebanyak RM320 kepada Salamiah.

Dalam satu sesi video di laman Instagram, Salamiah memberitahu dia sudah mengenali Gerry sejak 15 tahun lalu. Penyanyi itu juga dilaporkan akan terus menetap di Australia selepas ini. Sebelum disatukan sebagai suami-isteri, Gerald terlebih dahulu melafazkan syahadah dan memeluk agama Islam.

Untuk makluman, Salamiah sebelum ini pernah mendirikan rumah tangga dengan Allahyarham Raja Haron Raja Aziz dan dikurniakan dua orang cahaya mata iaitu Raja Ahmad Shah dan Raja Atilia.


“Budak Ni Banyak Ajar Aku & Isteri Kehidupan Sebenar, Sabar & Limpahan Rezeki Yang Luas- Aidid Marcelo

Bukan mudah untuk membesarkan anak baik lelaki mahupun perempuan. Banyak hal yang perlu dititikberatkan. Perkongsian terbaru Aidid Marcelo tentang anak sulungnya cukup menyentuh hati.
Perkongsian itu sempena meraikan ulangtahun kelahiran, Alyea Nai Lina, anak perempuannya itu yang ke-14 pada 7 Januari lalu.

Tapi Alhamdulillah, aku syukur sangat dengan dia sebab awal2 tanpa paksaan, dia dah faham apa peranan & tanggungjawab dia sebagai seorang gadis muslim yang soon bergelar wanita.
Tapi, biasalah depa ni… makin besaq makin banyak pe’el, yelah… dah makin bijak… sebab tu rasanya nak kena letak gambaq depa masa baby, pakai pampers kat bilik depa sebab nak bagi depa selalu ingat pengorbanan kita.

Apapun, aku dah bgtau kat dia. Aku x pernah paksa dia utk dapat straight A dlm belajar, tapi cukuplah sekadar dia tau balancekan ilmu sekolah, manage herself & ilmu agama. .
Untuk Ana, daddy just nak bgtau yg daddy sayang sangat2 kat ana dan sentiasa doakan Ana menjadi anak yang solehah yang selalu dijaga kearah jalan yang benar. .
Susah ooo nak bela anak dara ni, pening kepala hahahaha .

Aidid dan Norzie mendirikan rumah tangga pada 2005 dan dikurniakan empat cahaya mata, Ana, Iman, Yusuf dan Ibrahim.


Kalau Dulu Pergi Majlis Kahwin Dapat Bunga Telur , Sekarang Roti Gardenia. Memang Rare Betul Ni!

Setiap kali dapat jemputan kahwin, selain nak tengok wajah pengantin tetamu juga tak sabar nak dapat ‘buah tangan’ dari majlis tersebut. Kalau dulu-dulu, tuan rumah akan kasi bunga telur.

Tetapi sejajar dengan peredaran zaman, pemberian cenderahati pada tetamu yang hadir berubah-ubah ikut situasi dan juga kemampuan tuan rumah.

Baru-baru ini seorang pelakon Zulkifli Ismail menerusi laman instagramnya berkongsi kisah dia menghadiri majlis perkahwinan anak rakannya.

Dalam majlis tersebut, dia diberikan roto Gardenia sebelum pulang. Wah, sungguh rare kan cenderahati yang disediakan. Belum ada yang berbuat demikian ni. Selain menjimatkan, roti ini juga boleh dimakan.

Para pengikut aktor ini turut memberi komen positif tak kurang ada yang menyatakan boleh cuba idea tersebut untuk majlis mereka:

Memang bagus cara ini, tak lah membazir kan. Bakal pengantin yang tercari-cari  nak bagi apa untuk tetamu nanti, boleh cuba idea ini.

Sumber: IG aktorzulkifli


Tak Perlu Dobi, Ini Cara Mudah nak Karpet Sentiasa Cantik & Tahan Lama. Hanya Guna Soda & Cuka Je, Confirm Jadi!

Kediaman yang dihiasi hamparan permaidani memang nampak menarik, kemas dan cantik. Namun, agak leceh untuk menjaganya, lebih-lebih lagi jika anda mempunyai anak kecil. Pantang leka susu tertumpah, terkena air kencing dan sebagainya lagi.

Nak mencucinya bukan mudah, jika mahu hantar ke dobi mahal dan leceh untuk mengangkutnya. Jika dibiarkan boleh menjejaskan kesihatan seisi keluarga dek habuk dan kotoran yang melekat padanya.

.

Selain menggunakan khidmat dobi, sebenarnya ada banyak cara yang boleh kita lakukan sendiri demi memastikan permaidani atau karpet kita terjaga dengan cantik tanpa habuk yang memudaratkan kesihatan. Boleh buat sendiri saja di rumah. Karpet pun nampak sentiasa cantik, bersih dan tidak cepat rosak.

.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

.

6. Jika bau lebih teruk atau sisa makanan atau cecair, larutkan 20ml cuka dalam campura air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


“Selalu Bergaduh Tapi Jodoh Kita Panjang.” Sambut Anniversary Ke-13, Luahan Hati DS Shahida Sentuh Hati Warganet!

Rumah tangga pasangan ini pernah berantakan sehingga sang isteri nekad memfailkan penceraian. Namun, ajal maut joodh pertemuan, segalanya ditentukan oleh Sang Pencipta. Pertalian suami isteri antara mereka masih utuh dan akhirnya mereka bersatu kembali.

Mendung hitam yang memayugi mereka sudah berarak dan mengembalikan sinar dalam rumah tangga dato Sri Aliff Syukri dan Datin Sri Shahida.
Hari ini merupakan ulang tahun perkahwinan mereka yang ke-13. bersempena hari yang cukup istimewa itu, isterinya, Datin Seri Shahida melayangkan satu dedikasi khas kepadanya di Instagram miliknya.
Selamat Hari Kita 10/8/2007-10/08/2020

@aliffsyukriterlajaklaris 13 tahun kita bersama..menempuh suka duka,pahit manis,walaupun kita mmg selalu bergaduh tapi jodoh kita selalu panjang…..
.
Semoga keluarga yg kita bina ni berkekalan selamanya…kita menjadi hamba yg taat pada Allah….menjadi contoh yg baik buat anak2 kita…
.
Selama kita kahwin kita penat cari duit utk nak mengubah hidup…kita dah ada apa yg kita mahu tinggal bersyukur sahaja…andai kata apa yg Allah pinjam ni suatu hari tiada lagi,kita bersyukurlah sebab kita pernah merasa nikmat senang setelah penat kita berusaha…yg penting kita,anak2 kekal bahgia selamanya….. luv u


Selain Guna Air Beras, MSG Pun Boleh! Senyum Lebarlah Ibu, Petua Lebatkan Bunga Rupanya Guna Bahan Dapur.

Meliha tanaman yang lebat bunganya tentu mendatangkan kepuasan hati untuk kita orang perempuan yang suka bunga-bungaan. Apatah lagi sering dikaitkan dengan memandang bunga juga sebagai suatu kaedah terapi untuk jiwa dan perasaan jadi lebih tenang. Oleh itu alangkah beruntungnya bila laman rumah kita dipenuhi tanaman yang ‘meriah’ bunganya.

Namun sering juga terjadi, pokok bunga yang ditanam ‘liat’ pula mengeluarkan bunga. Jika ada hanya sekuntum dua sahaja bunganya. Jadi apa perlu buat?

Ya, kita ‘bantu’ pokok bunga kita itu dengan lakukan petua untuk melebatkan bunga yang diamalkan orang-orang terdahulu. Banyak cara rupanya, dan jangan pelik jika salah satunya adalah dengan menggunakan MSG.

Jom semak satu persatu.

Air Beras
Air basuhan beras memang banyak kegunaannya dalam petua harian. Selain petua-petua lain, air basuhan beras juga dikatakan sangat berfungsi untuk menyuburkan bunga dan tanaman anda. Selepas membasuh beras, simpan airnya dan siramlah pokok bunga anda setiap hari.

Guna Kopi
Lebihan kopi yang diminum janganlah terus dibuang sebaliknya taburkan serbuk kopi yang telah digunakan ini di sekeliling pokok bunga anda. Hasilnya pokok bunga lebih subur dan cantik. Cuba jangan tak cuba.

Uncang Teh
Lebihan uncang teh yang telah digunakan jangan pula terus dibuang, sebaliknya campakkan sahaja ke tanaman anda di rumah. Biarkan lebihan airnya menjadi
baja orgnanik buat tanaman anda. Air dan dedaun herba teh ini dikatakan baik untuk merawat dan menyuburkan tanaman.

Serbuk Kayu
Kayu-kayuan lama akan meninggalkan serpihannya apabila semakin lama. Ambil serbuk kayu ini dan masukkanlah sekali ketika anda menanam pokok bunga. Jika perlu, dapatkan serbuk kayu ini dikedai dan campurkan bersama tanah ketika menanam bunga. Ia sangat berhasil untuk tanaman serta bunga anda.

Selain itu, menurut netizen semburan MSG pada pokok yang ‘liat’ nak berbunga jika disemburkan dengan bancuhan MSG bersama air dengan sukatan tertentu  boleh  memberi kesan yang positif.

Ini sebagaimana perkongsian di Kebun Bandar : Jom Tanam Sendiri menurutnya dengan penggunaan semburan MSG pada tanaman akan menghasilkan kesan yang bagus. Ayat mudahnya, MSG (Monosodium glutamate) bertindak sebagai agen ‘booster’ pada tanaman.

Bagaimana cara menghasilkan booster MSG?

CARA PERTAMA:

Sediakan satu sudu teh (5g) MSG untuk kegunaan satu pasu tanaman. Tabur terus bahan ini sebagai penggalak tanaman disebelah pokok. Kemudian siram dengan air.

KAEDAH KEDUA

Bagi pokok besar ( tanaman setahun ke atas) sediakan 5 sudu makan (75g) + 1 liter air (seperti pokok mempelam, pokok rambutan,manggis dan lain-lain)

Guna air tanpa klorin seperti air tadahan penghawa dingin, air hujan atau air paip yang dibiarkan terdedah semalaman atau lebih lama.

Waktu siraman :

Waktu redup petang jam 6 petang ke atas.

Kekerapan :

Seminggu sekali. Siram di pangkal pokok dan sembur pada dedaunan pokok.

Kesannya biasa dapat dilihat seminggu selepas penyiraman atau semburan dibuat. Pucuk baru akan mula muncul. Pokok yang tidak pernah berbunga akan mula berbunga.

Selamat mencuba!


Nak Wajah Cantik & Putih Gebu, Sapu Tepung Beras Macam Pakai Bedak Sejuk. Hasilnya Memang Awesome!

Tips penjagaan wajah menggunakan tepung beras untuk tampil putih gebu.Amalkan selalu ya.

Kebaikan tepung beras

cara -cara :
1 ) Beli sebungkus tepung beras kat kedai runcit.Murah je dalam RM1 ringgit lebih atau lebih.Lupa dah harga.

2 ) Ambik sesudu tepung beras tadi
letak dalam mangkuk atau cawan.Suka hati korang lah nak letak dalam apa.Tupperware ke.

3 ) Letakkan sedikit air bancuh pekat tau macam dalam gambar ni.Kalau korang nak campur serbuk kunyit pun boleh / yogurt / madu / putih telur.Tapi kak yana tak campur apa2 sebab untuk pakai harian kan.Terpulang pada anda.

4 ) Kemudian pakai macam mask atau macam bedak sejuk.Pakai sampai kering dan kemudian basuh.Kalau nak pakai sampai pagi esok pun takde masalah.

5 ) Amalkan setiap hari dan korang boleh tengok kesan dia.Kulit muka akan sentiasa lembut dan cerah.Jerawat semua xkan muncul.Nak ckp kulit kak yana ni flawless macam telur rebus tu tak lah.Bukan semua org perfect kan.So kak yana nk share lah sebab bnda ni dapat bantu kulit kita yang bermasalah.Jimat pun jimat kan?? Tak perlu guna produk mahal. mahal.


“Handsome Macam Ayahnya…”-Perkongsian Bekas Isteri Datuk Seri Eizlan Yusof, Tarik Perhatian Netizen!

Jika ditanya akan harapan ibu terhadap anak-anak, pasti tidak akan habis dibicarakan. Apatah lagi andai memberi fokus kepada anak lelaki tunggal. Tentu segunung harapan disandarkan kepada anak tersebut agar dapat menjaga adik beradik perempuannya yang lain dan dalam masa yang sama berharap agar dapat terus menjadi pewaris keluarga.

Vie Shantie yang juga merupakan bekas isteri pelakon Datuk Sri Eizlan Yusof baru-baru ini ada juga memuat naik satu entri yang memperkenalkan anak lelaki tunggalnya Zareef Yusof berusia 12 tahun, berketurunan Itali, Melayu, Pakistan dan Sabahan.

“Bersama pewaris tunggal (kalau mumy tak mengandung lagi la) keturunan Itali, Melayu, Pakistan dan Sabahan. Perkenalkan anak kedua dan satu-satunya anak lelaki saya, Zareef Yusof my manja boy. Budak Italian Pakistan yang paling loving ni,” tulisnya.

Perkongsian Vie ini berjaya mencuri tumpuan warganet dan mengundang pelbagai reaksi daripada netizen. Pun begitu rata-ratanya memuji ketampanan anak lelakinya itu yang mirip seperti bapanya, Eizlan Yusof.

Dalam pada itu, netizen turut mendoakan Zareef menjadi anak yang soleh dan taat perintah Allah serta berjasa pada kedua ibu bapa.

Info tambahan : Meskipun sudah mempunyai haluan masing-masing bagaimanapun Eizlan Yusof masih mengekalkan hubungan baik dengan bekas isterinya, Vie Shantie.

Eizlan mendirikan rumah tangga dengan Vie Santie pada Julai 2007 namun bercerai pada 2014. Hasil perkongsian hidup, mereka dikurniakan tiga cahaya mata, Vie Zaara, Zareef Yusof dan Vie Zaalia.